Bible in one year - Aymara Bible 1997 - March 9\n1. Tatitojj Moisesarojj sänwa,\n2. israelitanacar aqham sañapataqui: “Cunapachatejj jumanacajj mantapcäta, cawquïri oraktejj churapcäma, ucan jacañataqui,\n3. ucanwa loktapjjetäta mä orko vaca, jan ucajj mä ovejsa nayan jach'a cancañajjaru, nact'ayasa, jan ucajj mä sacrificiota suma k'apquiri, cuntejj arsupcta ucanac phokhasa, chuymanacamatjama ofrenda churasa, jan ucajj mä fiesta utjqui ucqhasa,\n4. cawquïritejj ofrenda churcani ucajj yapt'añapaw pä kilo jac'umpi uqhamarac mä litro aceitempi chaputa.\n5. Uqhamarac sacrificionac churatarojj yapt'asiñapawa mä litro vino ofrendampi sapakat ovejata.\n6. Sacrificiotejj mä orko ovejächi ucqhajj, yapt'asiniw pusi kilo suma jac'umpi, mä litrot jilpacha aceitempi,\n7. uqhamarac mä litrot jilpacha vinompi, mä suma k'apquir ofrenda nayataqui.\n8. Sacrificiotejj mä vaca kallüchi, jan ucajj nact'ayata sacrificiöchi, sumancayiri sacrificiot loktatächi, jan ucajj cuna arsüwi phokhañataquïchi,\n9. ucapachasti yapt'aniw sojjta kilo suma jac'umpi, pä litro aceitempi,\n10. uqhamaraqui pä litro vinompi, mä suma k'apquir ofrenda nact'ayata nayataqui.\n11. Uqhamwa lurasini sapakat orko vaca, orko oveja, mä marani orko oveja, cabritonaca loktascani ucanacatjja.\n12. Sapakat uywa loktascan ucatjja ofrendawa churasiraquini, kawkha uywächiya uqhamarjama.\n13. Take israelitanacaw aca leyinacar phokhañapa, cunapachatejj mä k'apquir phichhantata ofrenda loktquitani ucqhajja.\n14. “Mä jaya marcat jutir jaketejj jumanac tokenjam pasascani, jan ucajj jumanac taypinsa jacani, ucatsti mä k'apquir phichhantat suma ofrenda nayar loktañ munitani ucapachajj, jupanacasti phokhapjjaniw quipca leyinaca jumanacjamaraqui.\n15. Quipca leyinacaw jumanacataqui, yakha marcat jutirinacataquisa churata, uca leyisti wiñayataquïniwa, awquinacamat wawanacamaruw pasaraquini.\n16. Mä sapa ley, mä sapa luräwiquiraquiw jumanacataqui, yakha marcat jutiritaquis utjani” sasa.\n17. Tatitusti Moisesarojj sänwa,\n18. israelitanacar aqham sañapataqui: “Cunapachatejj mantapcäta, cawquïri orakerutejj irpapcäma ucarojja,\n19. trigo achunacat mank'añ kalltapjjäta ucqhajj, yakhachapjjañamaw mä juc'a nayaru loktañataqui.\n20. Cunjämatejj nayra jawk'at trigot mä juc'a loktapquista, uqhamaraquiw nayrïri masa chaputatjja mä t'ant'a ofrenda lurarapipjjetäta.\n21. Aca ofrendjja lurapjjapunïtawa.\n22. “Cunapachatejj jumanacajj jan qhitinsa camscata lurañ apanucupjjäta, cawquïri ewjjanactejj Moisesaru churcta ucanaca.\n23. Kallta urutpacha jumanacasa khepa wawanacamasa phokhapjjañapataqui ucqhajj, acanac lurapjjäta:\n24. “Marcpachatejj jan muncasina pantjasini ucapachajj acanac lurapjjäta: takpach marcaw mä suma k'apquir vaca kallu naqhantayasa loktitani, juyra achunacampi, vinompi ofrendanac chica, cunjämtejj Tatitu Diosajj ewjjawayqui uqhama, ucatsipansa mä cabrito loktapjjetäta juchanacat sacrificiotaqui.\n25. Ucjjarusti sacerdotew mä loktäwi lurani take Israel marcatac perdón jicjjatañataqui. Nayajj jupanacarojj perdonäwa, jan munasin pantjasipjjatap laycu; ucatsti jupanacajj ofrenda churapjjetani, uqhamarac mä sacrificio juchanacapata.\n26. Nayaw perdonä take Israel marcaru, uqhamarac yakha marcat jutasin jumanac taypin jacapquis ucanacarusa, marcan pantjasitapajj jan munasina luratächi ucqhajja.\n27. “Mä sapa jakequitejj jan amuyasis juch lurchi, ucqhajj juchanacapatjja mä marani cabrito sacrificiot loktani.\n28. Sacerdotesti mä loktäwi lurani nayrakatajjana, uca jaketac perdón jicjjatañataqui, nayasti juparojj perdonäwa.\n29. Mä sapa leyiquiw take israelitanacataqui uchata, uqhamarac yakha marcat jutasin jaquir jaketaquisa, juchatejj jan amuyasis luratächi ucqhajja.\n30. “Ucampisa mä jaketejj juch lurchi sum amuyasisa, israelitäpansa, yakha marcat jutir jakëpansa, ucasti nayaruw ñankhachitu. Uca jakesti marcap taypitjja jakonucutäniwa.\n31. Jupasti nayan arunacajj jisc'achi, janiraquiw arsutanacajjsa phokquiti uca laycu, jupajj jakonucutäniwa, juchapsti uñt'asiraquiniwa.”\n32. Cunapachatejj israelitanacajj wasarancasipcäna ucqhajj mä jakeruw uñjapjjäna samarañ uruna lawanac apthapisquiri.\n33. Cawquïri jakenacatejj uñjapjjäna ucanacajj Moisesampina, Aaronampina nayräjjapjjaruw irpapjjäna, uqhamarac take jakenac nayräjjaru.\n34. Jupanacasti jac'atwa uñch'uquipjjäna, jan cunas juparu lurañataquejj amtatätap laycu.\n35. Ucatsti Tatitojj Moisesarojj sänwa: “Uca jakesti juchañchat jiwañapawa. Take israelitanaca kalampi c'upjapjjpan campamento ankäjjana” sasa.\n36. Ucatsti israelitanacajj campamento ankäjjaru irpsunisinjja, kalampiw c'upjapjjäna jiwayañcama, cunjämatejj Tatitojj Moisesaru siscän uqhamarjama.\n37. Tatitusti Moisesarojj sänwa,\n38. take israelitanacar aqham sañapataqui: “Jumanacampi, acat kheparu wawanacamampejj fleconacan isinacwa uchasipjjäta. Fleconacasti azul morado hilota luratäñapawa.\n39. Cunapachatejj fleconacan uchat uñjapjjät ucqhajj, take camachi arunac churapcsma ucanacat amtasipjjäta, ucatsti phokhapjjaraquïtawa, janiraquiw jumanacan pachpa amtäwinacamampi, munañanacamampi apayasipjjätati, cawquïrinacampitejj jumanacajj jan iyawsañani tucupcta ucanacampi.\n40. Uqhamatwa take camachinacajjata amtasipjjäta, uqhamarac phokhapjjätasa, naya Diosamar catuyatäjjapjjatam laycu.\n41. Nayaw jumanacan Tatitu Diosamätjja, nayaraquiw Egiptot irpsunipjjsma, jumanacan Diosamäñataqui. Nayaw Tatitu Diosamäta” sasa.\n1. Mä levitaw utjäna Coat chachan wawapänwa, Coré sutini, Izhar sat chachan wawapa, uqhamarac Rubén tribuna quimsa jakenacapampi cuna Datán, Abiram sat Eliab chachan wawanacapa, uqhamarac On sat Pelet chachan wawanacapa.\n2. Jupanacasti Moisés contraw sartapjjäna, jupanac chicasti sartapjjaraquïnwa pä patac pheska tuncani israelitanacampi cuna, uca jakenacasti marcanjja jilïrinacäpjjänwa, uqhamarac amuyt'ayiri jakenacäpjjänwa, takeninsa wali uñt'ata.\n3. Take jupanacaw tantachasisinjja Moisesana Aaronampina nayräjjaparu uñstapjjäna, aqham sasa: —¡Jumanacaquiw take cunsa lurasipctajja! Takpach marcaw Tatitu Diosar catuyata, Tatitusti take nanacampïscaraquiwa. ¿Cunatsa jumanacajj mä jilïrinacjama Tatitun marcapjjaru sartapjjta? —sasa.\n4. Moisesasti uca ist'asinjja oraker ajanup puriñcamaw alt'äna,\n5. ucatsti Coré jakempiru, arquirinacapampirojj sänwa: —Arumanthiw Tatitojj yatiyani qhitis jupanqui, qhitiraquisa jupar catuyata, qhitisa juparu ofrendanac churaspa ucanaca, cawquïrirutejj jupajj ajlliscani, ucaquiw ofrendjja loktaraquini.\n6. Aqham lurapjjam: Apanipjjam Coré chachana, uqhamarac jilanacapan incensarionacapa,\n7. uchapjjam q'illiminaca, ucjjarusti incienso warjjatapjjam, ucatsti arumanthejj Tatitun nayräjjapar uchanipjjam, cawquïri jakerutejj Tatitojj ajlliscani ucaw Tatitur catuyatäni. ¡Jichhajj ucqhaquïpan, levitanaca!\n8. Ucatsti Moisesajj Coré chacharojj sänwa: —Ist'apjjeta, levitanaca.\n9. ¿Amuyatanacamatjja juc'aquiti Israel marcan Diosapajj jumanacaru ajllipctam Israel marca taypitjja, jumanacan jupa jac'ancañataqui, ucatsti Tatitun kollan chekan irnakañataqui, uqhamarac marcan luräwinacapar phokhañataqui?\n10. Tatituw muni, jumana, uqhamarac mayni jilanacaman Leví sat tributjja jupanacampi jac'ancañanacama. ¿Jichhasti sacerdotet sarnakañti munapjjta?\n11. Chekpachansa Aaronajj janiw qhitïquisa jupat parlasitanacamajja; Tatitu contraw jumasa, jilanacamasa sartapjjtajja —sasa.\n12. Ucatsti Moisesajj, Datán, Abiram sat Eliab chachan wawanacaparuw jawsayir qhitäna, ucampis jupanacajj sapjjänwa: —Janiw sarapquiristti —sasa.\n13. ¿Amuyatamatsti juc'aquiti irpsunitamasti, cawqha orakentejj lechesa, misq'isa umjam jalasqui ucatjja, wasaran nanacaru jiwarayañataqui, ucampisa jumajj jach'a jilïrinacajjäñ munatamasti?\n14. Jumasti janiw yakha orakerojj irpapquistati, cawqhantejj leches, misq'is umjam jalasqui ucarojja, janiraquiwa ni yapunacsa, ni uva yapunacsa churapquistati. ¿Muntati takenin irpayasiñapa mä juyqhuru uñtata? Janiw sarapquiristti jumar uñjirejja —sasaw uca jakenacajj sapjjäna.\n15. Ucatsti Moisesajj wal colerasïna, Tatiturusti sänwa: —Jan ofrendanacapjja catokamti. Janiw nayajj jupanacarojj ni mä asnopsa aparcti, janiraquiw cawquïri jupanacarusa jan wali lurcaracti.\n16. Ucatsti Moisesajj Coré chacharojj sänwa: —Jumasa, jilanacamasa arumanthpacha Tatitu nayrakatana uñstapjjam. Aaronasti ucancaraquiniwa.\n17. Sapa mayniw incensariop apasini, ucatsti incienso uchapjjani. Jumasa, Aaronasa, apasipjjätaw incensarionacamjja, incienssti uchapjjätaw sapa mayni, pä patac pheska tuncanimp chica, Tatitun nayrakatapana —sasa.\n18. Ucatsti sapa mayniw incensariop apjjarusïna, akasquir q'illimimpi, inciensompi uchapjjäna, Moisesampi, Aaronampi chicaraquiw sayt'asipjjäna, Tatitumpi Jiquisiñ Carpa nayrakatana.\n19. Coré chachasti niyaw takpach marcaru tantachäna jupanac contra, Jiquisiñ Carpa uñcatasina. Ucapachasti Tatitun jach'a cancañapaw takpach marcaru uñacht'ayasïna.\n20. Ucatsti Tatitojj Moisesampiru Aaronampiruw säna:\n21. —¡Jithektapjjam aca marcata, nayaw anchhita jupanacar t'unjä! —sasa.\n22. Ucampis jupanacajj ajanunacap oraker puriyañcamaw alt'apjjäna, ucatsti sapjjaraquïnwa: —Dios Tata, jumaw take jakenacarus jacañ churta, ¿takpach marcampiti colerasïta mä sapa jaken juchapatjja? —sasa.\n23. Tatitusti Moisesarojj sänwa:\n24. —Take israelitanacar sanim, jithektapjjpan carpata, cawqhantï Coré, Datán, uqhamarac Abiram chachanacajj utjapqui ucqhatjja —sasa.\n25. Moisesasti Israelan jilïrinacapampi chicaw sarapjjäna, cawqhantejj Datán, uqhamarac Abiram jakenacajj jicjjatasipcän ucqharu.\n26. Ucatsti marcpacharuw säna: —Jithektapjjam uca juchan ñankha jakenacan carpanacapatjja, janiraqui llamct'apjjamti cunatejj jupanacancqui ucanacjja, jan jumanacasa juchanacapat jiwapjjañamataqui.\n27. Take marcpachaw jithektapjjäna Coré, Datán, Abiram jakenacan jac'anacapatjja. Datán, Abiram uca jakenacajj carpa mantañanacapancasipcänwa, warminacapampi, wawanacapampi chica.\n28. Moisesasti parlascaquïnwa aqham sasa: —Acampiw yant'apjjäma: Tatituw nayar qhitanitu take acanac lurañataqui, janiw nayan munañajjaru lurcti.\n29. Aca jakenacatejj maynïri jakenacjam jiwapjjani ucqhajj, Tatitusti janiw nayarojj qhitanquituti;\n30. ucampisa Tatitutejj mä jach'a uñacht'äwi lurani, uqhamarac orakesa jist'artani jupanacaru mank'antasa take yänacapampi chica, ucatsti jacasquirpacha jiwañarojj mantapjjani, ucapachasti jumanacajj yatipjjätaw aca jakenacaw Tatiturojj jisc'achapjjäna.\n31. Cunapachatï Moisesajj parlaña tucuyjjäna, ucapachaw orakejj jupanac mankheta jist'artäna.\n32. Ucatsti take cawquïri jakenacatejj Coré chachampi chicäpcäna ucanacaruw mank'antäna, take familianacapamp, yänacapampi chica.\n33. Jacasquirpachaw orak mankher jalantapjjäna, take cunatejj utjcäna ucanacampi chica, ucatsti orakejj jist'antasjjänwa. Uqhamaw israelitanac taypitjja jiwarayatäpjjäna.\n34. Take cawquïri israelitanacatejj uca thiyanacan jicjjatasipjjäna ucanacajj warariri ist'asinjja, walpin jaltjjapjjäna aqham sasa: “Inampis jiwasarus uqham mank'antcaraquistaspa” sasa.\n35. Uqhamaraquiw Tatitojj mä nina apayanïna, ucatsti jiwarayänwa, pä patac pheska tuncan jakenacaru, cawquïrinacatejj incienso loktapcän ucanacaru.\n1. Juchapat k'omachayasir jakejj cusisiñaniwa, ñankha luratanacapat pampachayasitap laycu.\n2. Ñankha jan amtir jakejj cusisiñaniwa, juchapat Tatitump jan ircatayasiñ utjatap laycu.\n3. Juchanacajj janïr arsusiñcamajj, janchejjajj c'achhat c'achhat aynacht'ascäna, jayp'untañcam aykotajj laycu.\n4. Amparamajj uruy arumaw t'akhesiyitu; lupin suwantir pankarjamaw wañsuracta.\n5. Ucampis jucha luratajjaw utjäna, uc amuyasta, ucat jucha luratanacajj jan imt'csmati; juchanacajj jumar arsusiñataquiw amtta, Tatay, jumasti juchanacajjat pampachista.\n16. Suma uñnakani warmejj jach'aru aptatäñwa catokani, jan ajjsariri jakesti kamir cancañanacwa jicjjataraqui.\n17. Qhuyapayasirïqui ucajj, jupa pachpataquiwa asqui lurasqui, ucampis khorüqui ucasti, jupa pachpataquiwa jan wal lurasqui.\n18. Jucharar jakejj luratapatjamwa catoke; cheka cancañampi luriristi luratapatjamwa catokaraqui.\n1. Jerusalén jac'ancjjasinsti Betfagempita Betaniampita, Olivos kollu uñcatasiwjatwa Jesusajj pani discipulonacaparojj qhitäna:\n2. —Qhaycatancquis uca jisc'a marcar sarapjjam. Purisinsti mä asnoruw ucan chinutäsquir jicjjatapjjäta. Ucarusti janiraquiw qhitis konjjatquiti. Jararanipjjam ucatsti irpanipjjaraquim.\n3. Qhitis jarc'añ munapjjätamjja: ‘¿Cunats jararapjjta?’ sasajja, ‘Tatituw muni, ucatsti irpayanirapjjätamwa’ sasaw sapjjäta —sasa.\n4. Jupanacasti sarasinjja asnorojj thaqui thiyan chint'at jicjjatapjjäna, mä puncu jac'ana, ucat jupanacajj jararanipjjäna.\n5. Ucanquirinacat yakhepanacasti discipulonacaparojj sapjjänwa: —¿Cuns lurasipcta? ¿Cunataquis asno jararapjjta? —sasa.\n6. Ucatsti jupanacajj cunjämtejj Jesusajj yaticht'awaycänjja uqhamwa sapjjäna. Uc yatisinsti asnjja irpjjaruyanipjjänwa.\n7. Jesusan ucar irpanisinsti, discipulonacapajj isinacapampiw carunt'apjjäna, ucat Jesusajj asnjjar konjjatawayäna.\n8. Waljaniraquiw isinacapjja thaquir jant'acupjjäna, mayninacasti kokanacat layminac apakapjjäna. Ucanacsti thaquiruw jant'acupjjaraquïna.\n9. Jesusan nayräjjap khepäjjap saririnacasti jach'at arnakapjjäna: —¡Jach'achatäpan! ¡Diosajj bendispan Tatitun sutipar jutirirojja!\n10. ¡Diosajj bendispan David awquisan jutir reinoparojja! ¡Jach'achapjjam Diosaru! —sasa.\n11. Jesusasti Jerusalenar purisinjja, temploruw mantäna. Take cun uñatatasinsti Betaniaruw tunca payani discipulonacapamp mistjjäna, niya jayp'öjjaraquïnwa.\n12. Khepürusti, Jesusajj Betaniat mistusajja, mank'at awtjayasïna.\n13. Jayat uñtasinsti, mä higo koka uñjäna, ucasti laphinïscänwa. Jesusasti: —Achunïpachacha —sasaw uñjir saräna. Purisinsti laphinacac jicjjatäna. Janiw mä achus utjcänti, janïraw higo horasäcaraquïnti uca laycu.\n14. Jesusasti uca higo kokarojj sänwa: —Jichhat ucsarojj janipun qhitis achumatjj mank'pati —sasa. Discipulonacapasti uc arsurjja ist'apjjänwa.\n15. Ucatsti Jerusalén marcaruw puripjjäna. Templor mantasinsti, Jesusajj aljasirinacaru, alasirinacampiruw ankar chhucsuyäna. Uqhamaraquiw kollke trocasirinacana, paloma aljirinacampin mesanacapsa, sillanacapsa willthapiraquïna.\n16. Janiraquiw qhitirus templo chekjja cuna apt'at pasirsa mantaycänti.\n17. Ucatwa jupanacarojj yaticharaquïna: —Diosan Arunacapanjj kellkatawa: ‘Utajjasti take marcanquirinacataqui Diosat mayisiñ utäniwa’ sasa. Ucampis jumanacajj lunthatanacan putupwa tucuyapjjtajja —sasa.\n18. Jilïr sacerdotenacampi, ley yatichirinacampisti, ucanac ist'asinjja jiwayañ munapjjäna. Jesusarusti ajjsarapjjänwa, jupan yatichäwipata jakenacan muspharapjjatap uñjasina.\n19. Jayp'öjjepansti, Jesusajj marcatjj mistuwayjjänwa.


Números 14 QA97 - Ucatjja israelitanacajj warariñwa - Bible Search\nIsraelitanacajj Dios contraw sayt'apjje\n1Ucatjja israelitanacajj warariñwa kalltapjjäna, uca arumasa jacht'asisaw khantatipjjäna. 2Take jupanacaw Moisés, uqhamarac Aarón toke jan wali arunac parlapjjäna, aqham sasa: “Egiptonsa jiwarascasäna jan ucajj aca wasaransa. 3Cunataquis Diosajj aca marcar irpanistu. ¿Jiwasan guerran jiwarañasataqui, uqhamarac warminacasasa, wawanacasasa uñisirisan amparapar catuyatäñapataqui? ¡Walïspawa Egipto marcar cuttjjañasajja!” sasa. 4Ucatsti maynit maynicamaw parlarasipjjäna: “Mä jilïri utt'ayasiñäni, Egiptor cuttjjañäni” sasa.\n5Moisesampi, Aaronampejj oraker puriñcamaw ajanunacap alt'apjjäna, take marcan nayräjjapana, cunja usuchjatas chuymapan uñjasipjjän uc uñacht'ayañataqui. 6Nun chachan Josué yokapampi, uqhamarac Jefone chachan Caleb yokapampejj cawquïrinacatejj orake uñjir sarapcatayna ucanacajj isinacapwa ch'iyanokasipjjäna, 7take israelitanacarojj aqham sapjjaraquïnwa:\n—¡Cawquïri oraktejj uñjiri sarapcta ucajj wali sumawa! 8Tatitojj qhuyapayasistani ucqhajj yanapt'istaniw uca oraker mantañasataquejja, uqhamarus churaraquistaniwa. Uca orakensti, leches, misq'is umjamaw jalasqui. 9Ucampis jan Tatitu contra sartapjjamti, ni uca marcan jakenacaparus ajjsarapjjamti, jupanacasti mä t'ant'jam mank'antatäniw jiwasataquejja. Jupanacar arjjatirejj janiw qhitis utjquiti, ucat sipansa Tatituw jiwasampïsqui. ¡Jan ajjsarapjjamti!\n10Uqhamäquipansa, jakenacajj kalampiw jupanacar c'upjañ munapjjäna. Ucatwa Tatitun jach'a cancañapajj uñstäna, Jiquisiñ Carpana, take jaken uñjcata. 11Ucatsti Tatitojj Moisesarojj sänwa:\n—¿Cunapachcamas aca marcajj jisc'achascaquitani? ¿Cunapachcamas nayatjja pächasisipcaquini, jupanac taypina milagronac lurcta ucqhasa? 12Jupanacarojj jiwarayiri usu apayanï jan uca orake catuntapjjañanacapataqui; ucampis jumarojj taket sipansa mä jach'a marca tucuyäma, jupanacatsa juc'ampi ch'amani —sasa.\n13Ucampis Moisesajj Tatiturojj sänwa:\n—Jumaw jach'a ch'amamampi Egiptot aca marcar irpsunipjjesta. Cunapachatejj egipcionacajj cuntï lurcäta uc yatipjjani ucqhajj, 14yatiyapjjaniw Canaán oraken jaquir jakenacarojja. Jupanacasti ist'apjjaraquiw juma Tatitun aca marca taypincascatamjja, jumajja ajanuy ajanu uñjayasitamjja, uqhamarac kenayamasa jupanac patjjancascatapsa; urusa mä kenayampiraquiw jupanacan nayrakatapsa sarascaracta, arumarusti mä ninampirac sarascaracta. 15Jumatejj aca marcar maya jawk'antasin jiwayäta ucqhajj, cawquïri marcanacatejj jach'a cancañamata yatipqui ucanacajj sapjjaniwa: 16‘Tatitu Diosasti janiw uca marcar irpantquiti, cawquïri oraktejj arupampi arsusin churä siscatayna ucarojja, ucatwa wasarana jiwarayi’ sasa. 17Ucatpï jichhajj, Tata, uñacht'ayam jach'a ch'amama, cunjämtejj arumampi arscta uqhama. Jumaw sistajja: 18“Janiw janc'aqui colerasirïcti, wali jach'aw qhuyapayasiñajjajja, uqhamarac perdonaractwa ñankhanacsa, naya contra sayt'asiñanacsa, janiraquiw juchanirojj jan mutuyata jaytcaractti jan ucasti mutuyaractawa awquinacapan juchanacapatjja wawanacapan wawanacaparu” sasa. 19Juman munasiñamasti sinti jach'awa, perdonamay aca marcan juchanacapjja, niyaquejjay jupanacat qhuyapayasstajja, Egiptotpacha aca chekcama.\nDiosajj israelitanacaruw mutuyi\n20Tatitu Diosajj sänwa:\n—Waliquiwa, nayasti perdonapjjämaw mayitamarjama. 21Ucampisa chekpacha nayaw jacta, jach'a cancañajjas take acapach phokhantaraquiwa. 22Cawquïrinacatejj jach'a cancañajj uñjapqui, uqhamarac Egiptonsa, wasaransa milagronac lurcta ucanac uñjapqui, ucatsti mayampi mayampwa yant'anacarojj wasaranjja uscupjjetu, janiraquiw arunacajjarus ist'añ munapquiti, 23jichhasti janiw qhitisa jupanacatjja uñjcaniti, cawquïri oraktejj arojjampi arsusin awquinacapar churä siscta ucarojja. Janiraquiw cawquïrinacatejj jisc'achapquitu ucanacas uñjapcaniti. 24Caleb sat sirvirejj sapaquiw yakha suma amtäwinejja, jupaquiw chekpachan ist'itänjja, ucatwa jupajj mantanejja cawquïri oraktejj uñjir sarqui ucarojja, ucatsti wawanacaparaquiw ucanjja utjasipjjani. 25(Amalecitanacamp, cananeonacampiw pampan jacapjjaraqui.) Jumanacasti arumanthi alwajj cuttapjjam, ucatsti sarasipcaquim wasaranjama Mar Rojo tokeru.\n26Tatitusti Moisesampiru, Aaronampirojj sänwa:\n27—¿Cunapachcamas isch'uquëjja aca khoru israelitanacan parlatanacapjja? Niyaw istt'a nayjjat jan wali parlatanacapjja. 28Jichhasti saram; aqham saraquim: ‘Naya Tatituw jacta, juramentompiw arsuracta cuntejj parlir ist'cta uqhamarjam lurañajjataqui. 29Take cawquïri jakenacatejj pä tunca maranit amstaru censon kellkantatäpqui, naya toke jan walinac parlapqui, ucanacajj jiwapjjaniwa; jiwat janchinacapajj aca wasarar jakonucutaraquïniwa. 30Caleb chachampi Josueyampicwa jilt'ayäjja. Janiw cawquïrisa jumanacatjja mantcaniti, cawquïri oraktejj arojjampi arscta churañataqui ucarojja. 31Ucat sipana cawquïri wawanacamarutejj jumanacajj sapcta, uñisirinacasaw catuntapjjani sasajja, ucanacaruw irpäjja cawquïri oraktejj jumanacajj jan munapcta ucarojja, jupanacan cusisitäpjjañapataqui. 32Jumanacan jiwat janchinacamajja wasaran jakonucutaw uñjasini. 33Wawanacamasti pusi tunca maraw awatirit jacapjjaraquini, uqhamatwa jupanacajj jumanacan jan iyawsatanacamjja phokhapjjani, take jumanacan aca wasaran jiwarapjjañanacamcama. 34Jumanacasti pusi tunca urunacaw orakenac uñjasajj sarnakanipjjtajja, uqhamaraquiw jichhajj pusi tunca maranaca mutuñanacamjja phokhapjjäta, mä mara sapa uruta, uqhamatwa yatipjjaraquïta cunjämas naya contra sayt'asiñajj ucsa.’ 35Naya Tatituw arsta: Uqhamwa aca naya contra sartir juchan marcaru lurä. Aca wasaranwa jacañapjja tucuyapjjani, acanaracwa jiwarapjjaraquini.\nTunca uñaker jakenacan jiwarapjjatapa\n36Ucampisa cawquïri jakenactejj Moisesajj qhitäna orake uñjiri ucatsti cuttanisinjja jan walinacarac yatiyapjjäna, jakenacarus jan walinac parlapjjaraquïna.\n37Uca jakenacarojj Tatituw acatjamat jiwarayäna, uñjanipcatayna uca oraket jan wali parlapjjatap laycu. 38Take ucanacat sipansa Josueyampi, Caleb chachampiquiw kheparjjapjjäna.\nIsraelitanacajj Horma chekan atipjayasipjje\n39Cunapachatejj Moisesajj take israelitanacar yatiyäna, cuntejj Tatitojj siscatayna take ucanaca, ucapachajj jupanacajj llaquitaw jicjjatasipjjäna.\n40Khepa urojj wali alwatwa sartasipjjäna, alaya kollunaca chekaru maqhatasajj, sapjjänwa:\n—¡Niyaw aqhanctan! Sarañäni cawqharutejj Tatitojj churämaw sisquistu ucaru, chekpachansa jiwasajj juch lurtanjja.\n41Ucampisa Moisesajj jupanacarojj sänwa:\n—¿Cunatsa Tatitun arunacaparojj jan ist'apcta? ¡Uca amtäwejja inaruw tucuni! 42Jan sarasipcaquimti, Tatitusti janiw jumanacampïcjjeti. Uñisirinacamasa atipjapjjätamwa. 43Qhä nayrakatanjja amalecitanaca, cananeonacaw suyapjjtam jumanacampi nuwasiñataqui, uqhamarac jumanacar jiwarayañataqui. Jumanacasti Tatitu Diosarojj apanucupjjtawa, jupasti janiw jumanacampi chicäcjjeti —sasa.\n44Ucatsipansa jupanacajj jan ist'asisajj maqhatasipcaquïnwa, alay kollu chekanacarojja, ucampisa Tatitun sumancayiri arcapasa, Moisesasa janiw campamentotjja onjjtapcänti. 45Ucatsti uca chekan jaquir amalecitanaca, cananeonacaw mistunipjjäna, israelitanacar Horma sat chekacama khepanacapat arctanisa, jupanacar k'al atipjañcama.


Bobi sutin anux yatiqañ utaruw nayamp chika sarirïna\nAnux nänakamp chikapuniw sariri. Nänakan tatanakajax yatiqañ utarux anumpiw khitapxirïtu, uka anux kimsa maraw nänakamp chika sarirïna.\nTeodociax aytaskay masijawa, cultura mollo uksankiriwa\nKunapachanakatï jupamp aruskipt’apxirïkt ukhax mamajaw ukham qullunak uñtas utanak uñtas p’itañ sawuñ yatichitu sasinw sarakirïtu, uka p’itatanakx pachpa yatiqañ utan aljiri, qawqhti aljasin jalaqtayirik ukx yatiqañatakix kunanakatï munask ukanak alasirakirïna.\nPalos Blancos thakhix wila masijkamaw puriyitu\nUraqpachan uka thakhix wali chiji utjayirit uñt’atawa, patak patak chijin jiwataw utjawayi, taqi ukanak jan amtasiñatakix thakhin ikiwayxirïtwa. Qhipkutix jawirat umax walipuniw jilarawayxi, ukhamipanx 200 k’añaskuw thakhin sayantat jikxatasxäna. Saririnakax (pasajeros) jan manq’ataw jikxatasipxayäta, ukampirus janirakiw kuna yanap mayiñatakis jawsañatakis señal ukas jawsañatak utjkänti.\nAski amtanakaxa, ch’amaw sartayaña\n(Descolonizar) ukatuqit arsutawa. Ukatakix Junta Comunitaria ukaw utji, ukax organizaciones sociales uksat utt’ayatawa. Ukämpinsa, aksanx janiw kawkirinakati aka Jach’a yatiqañ utan askiki ukatuqitx amuyätakiti.\nJayan t’ant’a qhulukiw utjapxitäna. Wali manq’at awtjataxapxayätwa, ukat uka qhulu t’ant’ achakitunakar uñtat t’urt’asipxirïtxa: jachañ munirïtxa. Utajan manq’a utjirinaks amtasirïtwa.\nTamacht’asisin yatintañax wali askiwa\nNayrïr tirsunx 57 yatiqiriw utjapxayäta ukat jichhax 10 yatiqirikixaptwa, taqiniw tesis lurasipkta, niyaw tukuyxapxa. Nayax wali kusisitatwa. Walja markanakaruw ch’usasiwayapta uksanakanx irnaqt’aniwayptwa kunakiti aka yatintañ thakhinx yatiqatak ukarjama, uka yatxatäwinakax nayatakix askiwa, jutïri urunakan aka Cuyahuani markat kutt’awayxasin yaqhawjan kunti yatxatawayktxa ukamp sarantxañataki.\nJallu pachat juyphi pacharu\nUkhamaw makiptawayi, pusi yatintañ thakhinakaw mayachathaphiña, sapa mayanx ukax utjaskiwa ukampirus taqpachatx janiw utjkiti.\nMarkaw aka Jach’a yatiqañ utar khitanitu\nJaqinakax tomate, lechuga, vainita ukat tunqu achuyapxi. Markaw aka Unibol Túpak Katari khitanitu nayan yatxtañajataki ukat jupanakar yapuchäwin yanapt’añajataki.\nIngeniería Textil yatintañ thakhinx yaqhip yatiqir waynanakax jaytxapxiwa, jilpachax tawaqunakakiw yatintasipki\nAymara Tupak Katari Jach’a yatiqañ uta, Ingeniería Textil uka yatintañ thakhirux tawaqunakax (80%), waynanakasti (20%) ukhanirakiw mantanipxayätxa. Ukatx yaqhip yatiqir waynanakax jaytxapxiwa, amuyatax jupanakatakix sawuña, p’itaña ukax janjamakiw askikiti. Jupanakax yatiqir tawaqunak thiyanx mä tari, mä istalla, jan ukax mä chamrit lurasinx jisk’achatapkaspas ukhamaw uñjasipxi. Jupanakax “ciencias exactas” uka yatxatañ munapxi. Ukatwa, jichhax aka suxtïr tirsunx juk’a yatiqir waynanakak jikxatasxapxi. Julia Apaza Mamani ukat Zelma Mamani Mamani, Ingeniería Textil, Unibol “Aymara Tupak Katari” jach’a yatiqañ utan yatiqiripxiwa


Camboya markankir blogueras uñt’atanakax markan kunjamas jakäwix ukwa uñt’ayapxi · Global Voices Aymarata\n(es) ukan jaqukipiri\tDiana Navarrete\nJaqukipäw uñt'ayata/apkatata 31 Achuqa phaxsi 2015 21:16 GMT\nAka blog ullart'apxañäni Malagasy, Español, Ελληνικά, မြန်မာ, English\nCentro Camboyano de Derechos Humanos (CCDH) uksat mä pruyiktumpiw pata markanakat jutir blog apnaqir warminakar yanapt’i, uksanx sarnaqäwinakapxat uñt’ayapxi. Tawaqunakax Capital de Phnom Penh uksaruw jupanakax Jach’a yatiqañ utar yatiqiriw jutapxi, ukatw jupanakax akhaw aski yatxatäwinak jikxatapxi.\nPruyiktux “Empoderando a las Cloghers» sutimp uñt’atawa, jichhakiw nayrïr face ukamp tukuyapxi, microfinanciamiento de Rising Voces uksat 2014 maran yanap katuqasa. «Clogher» arux sañ muniwa, Camboya markan bloguer apnaqir warminaka. Yatichäwinx kunjams uñstayapxaspa, ukhamarak jupanakan web uñstayatapx kunjams uñjapxaspa taqi ukanakw yatiqapxi, ukampirus Camboya markatx kunjams jakapxi taqi ukanak uñacht’ayañ amtampiw yatiqapxi.\nWali suma blog apnaqir yatxatatapxañapatakix pruyiktu ukax wakt’ayawayiwa, blog tuqin aski qillqatanak jikxatapxañapataki, ukataypitw kimsa atipt’irix chhijllt’ata, ukax mä «Cloghers Corner» ceremonian lapaka phaxsin 2014 maran phuqhasiwayäna, ukanw uka kimsa atipt’irinakax uñt’ata:\nSector Textil uksan warminakan luräwinakapxata\nCamboya markankirinakax irnaqäw laykux waljaniw yaqha markanakar sarxapxi. Ukampirus irnaqaw utjañap mayipxi. Ministerio de Comercio el uksatx yatiyiwa, 90% irnaqiritx niya 300,000 warminakawa. Ukampirus paylläwinakas wali juk’akirakiwa, ukax wila masitakis pisiwa, irnaqirinakax ukham jan walt’äwinakampiw jikxatasipxi. Sum Dany jupax textil uksan irnaqirinakampiw aruskipt’i , irnaqt’irinakax jakäwinakapxat arxayt’apxi.\nMayni mamax fábrica irnaqiriwa ukat jupax akham sarakiwa: «Sindicato uksanx janiw sinti control ukax utjakanti, ukampirus nayatakix mayaw jan askikanti, janiw kims kuti baño ukar sarañas utjkanti. Ukampins mayaw sinti jan wali, mä qullayasiñ utaw utji ukanx qullanakas janiw utjkänti, mayni usutatakix jan walinwa. Jupanakax khititi samkï ukarukiw apapxiri ukatx mä ikiñ patxaruw uchapxiri ukhan qaqthapipxi ukhamak lurapxiri. Janiw uka usutanakan ikiñan qhipartañanakap munapkiti kunati wali thujsawa. Qullirinakax nanakarux wal jucha jaqupxitu. Nayax jiskt’astwa, kunatakis uka ikiñanakax sasina, yaqhip fabricas uksanakanx kamachinakarux yäqapxiwa. Ukampirus ukax akan janiw yäqatakiti\nWila masinakax wawanakap yatiqañ utar khitañatakix wali ch’am tukupxi\nJach’a markanakarux pata markanakatax walja wayn tawaquw yatiqäwimp chikanchasiñatak jutapxi, kunalaykuti uksa markanakanx primaria ukat secundaria ukhakamakiw utji, ukatwa jach’a yatiqañ utan yatiqäwimp sarantaskañatak jach’a markanakar jutxapxi. Jilpachanix uksan markanakapanak qhipartxapxi. Pisinkañax utjakipuniwa ukatw yaqhip awki taykanakax wawanakapar jach’a yatiqañ utar jan khitapkiti.\nChroeng Sopheakvirya jupax provincia de Kandalsistema escolar uksat qillqt’awayi ukax sureste de Camboya uksan jikxatasi, yaqhippachax awkinakapax suplementarias yatichäwitx yatichirirux yaqha payllapxi:\nYaqhip pachaw awkinakapax yatichirirux manupxi ukhamawa, ukat yatichirinakax yatiqirinakarux yatichaskakiwa. Yatichirinakax wila masinakan pisinkatapx amuyapxiwa ukatx ukhamach yaticht’asipkakiwa.\nPhnom Penh ukan mä jawirap q’umachäwi\nWalja yatiqirinakaw aka yatichawtuqinakarux purt’apxi. Cheng Sreymom jupax jichhakiw jawiranak q’umachañtuqirux chikanchasiwayi. Tonlé Sap ukat Mekong jupanakax markatakix askipxiwa. Jawiranakax sinti jan walt’ayatawa kunalaykutï uka jawir thiyanakanx t’unanakaw uñjasi ukaw jan walt’aykiti. Sreymom jupax markapan askin jikxatsiñapatakix uka t’unanak apthapiñampiw chikanchasiwayi ukatx kunats ukham t’una apthapiñamp saranti ukxat uñacht’ayi.\nPhnom Penh uksanx jawir thiyarux walja uksankïr anqaxänkir turistas ukanakaw purt’apxi ukakipkarakiw wila masinakas uksar juyart’asirix puripxi. Ukampirus yaqhip markachirinakax t’una q’añunakax samanar jan walt’ayki ukxat jan suma yatipxatapatx jawir thiyanakarux jaqtasipkakiwa ukampix turistanakarus jan walt’ayksna ukhamawa, jupanakax uka thujsa saman mukhintapxi ukakipkarakiw markarux jan wali uñjayapxi. Apochhceng ukhamatwa, nayax aka campaña markar q’umachaña ukanw chikancht’asiwayta. Nayax siristwa, taqiniw q’uman jakañarux yanapt’añasaspa, ukhamat markas markachirinakas askin uñt’ayasipxañapataki.\nNiyakixay nayrïr t’aqax pruyiktut tukuschixa, ukatx CCDH uksaruw p’arxtayawayi, juk’amp yanapt’añataki. CCDH uksan Directora Ejecutiva irpxarurix Sopheap Chak, mä microfinanciación colectiva thaqhaski jutïr luräwinkar yanapt’añataki.\nRamana Sorn juparuw jemer ukat inglés arur jaqukipatapat jallallt’ata.


Génesis 27 QA97 - Isaacasti sinti chuymanëjjänwa, - Bible Search\nIsaacajj Jacobompiru, Esaumpiruw bendici\n1Isaacasti sinti chuymanëjjänwa, uqhamarus juyqhöjjaraquïnwa. Mä uruw jilïri Esaú yokaparu jawsi, saraquïnwa:\n—Cun sañsa munta, awquejja —sasaw saraquïna.\n2—Uñjasquistawa, nayajj sinti chuymanëjjtwa, cuna urus jiwjjaquiristwa. 3Uca laycu sart'am kolluru, arcomampi, flechanacamampi apjjart'asiwayam, ucatsti mä animal catunim. 4Ucatsti mä suma mank'a phayt'arapita, cunjämtejj munirïctjja uqhama, ucatsti apanirapita nayan mankt'asiñajjataqui. Ucat nayajj bendición churawayjjäma janïr jiwcasina —sasaw säna.\n5Ucampisa Rebecajj, cuntejj Isaacajj Esaú wawaparu siscän ucjja sumwa ist'äna. Ucatwa cunapachatejj Esaojj kollur mistuwayjjän ucqhasti, 6jupajj Jacob sullca yokaparuw jawsi, saraquïnwa:\n—Ist'ita, nayajj awquimaruw ist'ta Esaú jilamaru sasquiri: 7‘Mä animal kollut catunirapita, ucatsti mä suma mank'a phayt'arapita, mankt'asiñajjataqui, ucat Tatitu nayräjjan janïr jiwcasa bendición churawayjjäma’ sasa. 8Uqhamajj jichhajj, wawa, sum ist'ita cuntejj siscäma uca arunacjja. 9Cawqhancquitejj uywanacasajj ucar saram, ucatsti wali suma liq'i cabritonac paya aptanim, nayaw phayt'ä mä suma mank'a awquimataqui, cunjämtejj jupajj munirïqui uqhama. 10Jumaw uca mank'jja aparapïta, mankt'asiñapataqui, uqhamatwa jumar bendición churawayjjätam, janïr jiwcasina.\n11Jacobosti taycaparojj saraquïnwa:\n—Jilajjan janchipajj wali t'arwararächejjaya, nayasti janiw jupjamäcti. 12Awquejjatejj llamct'itaspajja ucat catjaraquitaspajja, ucapachasti jupajj nayan jupat sawcasitajjwa amuyaspa, ucatsti bendición churcamayjja, maldicionac churjjetaspajja —sasa.\n—Wawa, uca maldicionajj nayjjaruw puriscani. Jichhasti saram ucatsti uca cabritonac aptanim.\n14Jacobosti cabritonac aptiriw saräna, ucatsti taycapan ucaruw apanïna. Jupasti uqhamajj mä suma mank'a phayt'äna, cunjämtejj Isaacajj munirïqui uqhama. 15Ucatsti Esaú jilïri yokapan suma isinacapwa apsuraquïna, cawquïri isinacatejj utan imatäscän ucanaca, ucatsti Jacob sullca yokaparuw isintayäna. 16Ucampisa cabriton lip'ichipampiw Jacobon amparanacapsa, cuncapsa cawqhantejj jan t'arwajj utjcän ucqharojj janjjatäna, 17ucatsti uca suma mank'ampi, t'ant'ampwa apjjaruyäna.\n18Jacobosti, cawqhanccäntejj awquipajj ucaruw manti, saraquïnwa:\n—Acancasctwa, ¿cawquïri wawajjätas jumajja? —sasaw Isaacajj jisct'äna.\n19—Jilïri Esaú yokamätwa —sasaw Jacobojj säna—. Cuntejj mayquista ucjja waquicht'antwa, sartasim, kont'asiraquim, cuna animaltejj jiwayancta uc mankt'asim, ucatsti bendicionam churjjeta —saraquïnwa.\n—Wawa, ¿janc'aquiti jicjjatantasti? —sasa.\n—Tatitu Diosamaw yanapt'itu janc'aqui jicjjatañjja —sasaw Jacobojj saraquïna.\n21Ucampisa Isaacajj sascaquïnwa:\n—Jutam, llamct'äma. Chekapunit Esaú wawajjäta janicha —sasa.\n22Jacobosti awquipampi llamct'ayasiñataquiw jac'achasïna. Isaacasti saraquïnwa: “Arojj Jacobon arupawa, amparanacasti Esaun amparanacaparaquiwa” sasa. 23Uqhamasti Isaacajj janiw uñt'añ puedcänti, amparanacajj wali t'arwararätap laycu, Esaú jilapan amparapjama; ucampisa cunapachatejj bendición churañapäjjän ucqhasti, 24wasitatwa jisct'äna:\n—¿Chekpachansa Esaú wawajjäscapuntati? —sasa.\n—Jïsa, nayajj Esaú wawamätwa —sasaw Jacobojj saraquïna.\n—Wajjt'itay, wawa, cuna animaltejj jiwayasin phayt'anctajj uca, mankt'asï, ucatsti bendición churjjaraquïma —sasa.\nJacobosti awquiparojj mank'a churäna, uqhamarac vino churäna. Isaacasti mank'änwa, umaraquïnwa, 26ucatsti saraquïnwa:\n—Jutam, wawa, jamp'att'ita —sasa.\n27Cunapachatejj Jacobojj jamp'att'añataqui jac'achasïna ucqhasti, Isaacajj isinacapwa muct'äna. Ucatsti aca arunacampiw bendiciraquïna:\n“Jïsa, aca k'aphejj wawajjan k'aphipawa.\nAca k'aphisti pampan Diosajj bendisqui uca k'aphiwa.\n28Diosasti jumarojj alajjpach jallu churpan,\nuqhamarac aca oraken suma cosechanacsa\nwalja trigo, walja vinompi.\n29Walja jakenaca jumarojj sirvpan,\nnacionanacasti juma nayrakatan quillt'aspan.\nJilanacamarusti jumarac apnakam;\n¡jupanacasti juma nayrakatan quillt'asipjjpan!\nQhitinacatejj maldicipcätam ucanacasti maldicitäniwa.\nQhitinacatejj bendicipcätam ucanacasti bendicitaraquïniwa” sasa.\n30Isaacasti Jacobor bendiciñjja tucuyjjataynawa, ucapachaw awquipan ucat mistuscäna, ucapachaw Esaú jilapasti pampat puriniraquïna. 31Jupasti mä suma mank'a phayt'arapi, ucatsti awquipan ucaruw api, saraquïnwa:\n—Sartasim, awqui, mankt'asiraquim cuna animaltejj Esaú wawamajj jiwayasin phayt'arapctam uca, ucatsti bendición churjjaraquita —sasa.\n—¿Qhitïtas jumajja? —sasa.\n—Nayajj Esaú jilïri yokamätwa —sasaw saraquïna.\n33Isaac awquipasti wali sustjataw saraqui qhathatt'asis cuna:\n—¿Uqhamasti qhitirac mä animal jiwayir saristi, ucat nayatac mä suma mank'a phayt'araquisti? Nayasti janïra juma purinquipanwa take mank'antjjta, uqhamarus bendición churjjaractwa, jupasti jichhajj bendicitäjjewa —sasa.\n34Esaú yokapasti uca arunac ist'asinjja wal jachäna, warariraquïnwa aqham sasa:\n—¡Awquejja, nayarojj bendicionamjja churaraquitaya! —sasa.\n35Isaacasti juparojj saraquïnwa:\n—Jilamaw jutasin nayar engañitu, ucatsti cunatejj jumataquïcän uca bendición jupataqui apasjjaraqui —sasa.\n36Ucjjarusti Esaú yokapajj saraquïnwa:\n—¡Ucatpï “Jacob” sasa sutichapjjtajja! Acajj niya pä cutiw engañjjetu. Nayrakatajj jilïri cancañajjwa apaketu, jichhasti cuna bendicionatejj wact'quitän uca apasjjaraqui. ¿Janit jichhasti cuna bendicionsa imarapquista? —sasaw Esaú yokapajj saraquïna.\n37Isaacasti ucjjarojj saraquïnwa:\n—Nayajj Jacoborojj jumjjaru munañanïñwa churta, take familianacapsti sirviripatwa churaracta, ucjjarusti walja trigonïñapataqui uqhamarac walja vinonïñapataquiw arsuracta. ¿Cunarac jichhasti jumatac lurästi, wawa? —sasaw säna.\n38Esaú yokapasti sascaquïnwa:\n—¿Tata, janit mä sapa bendicionacsa churquitasma? ¡Nayarojj bendiciraquitaya! —sasaw wasitat jacht'asisa wararïna.\n“Suma orakenacatjja jayan jacäta,\nuqhamarac alajjpachat jutir jallutsa.\nucampisa cunapachatejj ch'amanëjjäta,\nJacobojj Esaú jilapat jaltjje\n41Ucat ucsarusti Esaojja Jacoborojj uñisïnwa, awquipajj bendición churatapata, saraquïnwa: “Awquejjajj niya jiwjjani, uca khepatsti, Jacob jilajjarojj jiwayäwa” sasaw amtascäna.\n42Cunapachatejj Rebecajj Esaú yokapan uqham amtascatap yatïn ucqhasti, Jacob wawaparuw jawsayani, saraquïnwa:\n—Esaú jilamajj jiwayañ amttam, uqhamat cuntejj lurcta uc phoksusiñataqui. 43Ucatpï, wawa, sum ist'ita. Jichpach Labán jilajjan utapar sarjjam, jupasti Harán tokenwa jacaraqui. 44Ucan jacaraquim mä kawkha maranaca, jilaman colerapajj pasañapcama, 45uqhamaraqui cuntejj lurcta uca armañapcama. Ucapachaw avisayäma cuttanjjañamataqui. ¡Janiw panpach wawanacajj mä urunac apt'asiñ muncti! —sasa.\n46Ucjjarusti Rebecajj Isaacaruraquiw säna:\n—Karitäjjtwa aca hitita warminacampi jacañataquejja, cawquïrinacampitï Esaú yokasajj casarasqui ucanacampejja. Jacobotejj mä hitita warmimpi casarasiraquispajja, cawquïrinacatejj aca Canaán oraken jacapqui ucanacampi, ucapachajja walïspaw jiwjjañajjajja —sasa.


Arknaqat uñjaskañäni ukatakejj jichhaw wakichtʼasiñasa | Congregacionan yatjjatañataki\nYatiyañataki (congregacionan yatjjatañataki) | Julio 2019\n¿Kuna arutsa liytʼäta? Acholi Afrikáans Akha Albanés Alemán Alemán bajo Altaico Aluro Amis Amárico Argentina markan amparamp parlirinakataki Armenio Aucano Australia markan amparamp parlirinakataki Aymara Ayá Azerí Azerí (alfabeto cirílico) Bashkir Bassa (Camerún) Batak simalunguno Batako karo Batako toba Baulé Becol Bengalí Biak Birmano Bislama Boulou Brasil markan amparamp parlirinakataki Búlgaro Caboverdés Cakchiquel occidental Camboyano Catalán Cebuano Chabacano Changana (Mozambique) Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chopi Chuukés Chuvash Cibemba Cingalés Citonga Colombia markan amparamp parlirinakataki Congo Corea markan amparamp parlirinakataki Coreano Criollo de las Seychelles Criollo guadalupeño Criollo haitiano Criollo inglés de Belice Criollo mauriciano Croata Cuba markan amparamp parlirinakataki Damara Dangme Danés Digor Diula Duala Edo Efik Embunda Endebele Endonga Endáu Enzema Eslovaco Eslovaquia markan amparamp parlirinakataki Esloveno Español Estados Unidos markan amparamp parlirinakataki Estonio Ewé Filipinas markan amparamp parlirinakataki Finlandia markan amparamp parlirinakataki Finlandés Fiyiano Fon Francia markan amparamp parlirinakataki Francés Ga Galés Garífuna Georgiano Griego Groenlandés Guaraní Gujarati Gun Hausa Hebreo Herero Hiligaynon Hindi Hiri motu Hmong (blanco) Holandés Húngaro Iban Ibanag Ibinda Ibo Idoma Igede Ilocano India markan amparamp parlirinakataki Indonesia markan amparamp parlirinakataki Indonesio Inglés Ishan Islandés Isoko Italia markan amparamp parlirinakataki Italiano Japonés Japón markan amparamp parlirinakataki Javanés Kabiye Kachin Kannada Kaonde Kayin sgaw Kazajo Kazajo (alfabeto árabe Kekchí Kikamba Kikongo Kikuyu Kiluba Kiniaruanda Kipende Kirguís Kiribatiano Kirundi Kisi Krío Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Kyangonde Lahu Lao Lenie Letón Lhukonzo Lifu Lingala Lituano Lomue Luganda Lunda Luo Luvale Macedonio Makua-meeto Malayo Malayálam Malgache Maltés Mam Mambue-Lungu Mapudungún Maratí Marshalés Maya Mazateco de Huautla Mingreliano Mixe del norte Mixteco (Guerrero) Mizo Mongol Moré Motu Navajo Ndebele (Zimbabue) Nepalés Ngäbere (o guaymí) Nias Niueano Noruego Nyaneka Nyungwe Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Palauano Pangasinán Panjabí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin (oeste de África) Pidgin de las islas Salomón Polaco Polonia markan amparamp parlirinakataki Ponapés Portugués de Brasil Portugués europeo Purépecha Quebec markan amparamp parlirinakataki Quechua (Ancash) Quechua (Ayacucho) Quechua (Cuzco) Quechua boliviano Quichua de Chimborazo Quichua de Imbabura Quiché Rarotongués Romaní (Macedonia) Romaní de Macedonia (alfabeto cirílico) Romaní de Serbia Romaní del sur de Grecia Ronga Rumania markan amparamp parlirinakataki Rumano Runyankore Rusia markan amparamp parlirinakataki Ruso Rutoro Samoano Sango Saramacano Sena Sepedi Sepulana Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sudáfrica markan amparamp parlirinakataki Sueco Sundanés Swajili (Congo) Tagalo Tahitiano Tai Taiwan markan amparamp parlirinakataki Tamil Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uigur (alfabeto cirílico) Umbundú Urdu Uruund Uzbeko Uzbeko (alfabeto latino) Venezuela markan amparamp parlirinakataki Vietnamita Wallisiano Waray-Waray Wayuunaiki Wolaita Xhosa Xitshwa Yao Yapés Yoruba Zandé Zapoteco (Istmo) Zulú chin haka chin haka Chin haka sanguir Árabe Ñanya Ñemba\nArknaqat uñjaskañäni ukatakejj jichhaw wakichtʼasiñasa\n“Taqe khitinakatejj Cristo Jesusan arkiripjam jakañsa Dios chuym jakañsa munapki ukanakajja, jan waltʼayañatak arknaqataw uñjasipjjarakini” (2 TIM. 3:12).\nCANCIÓN 129 ¡Tukuykam aguantaskakiñäni!\n1. ¿Kunatsa arknaqat uñjaskañäni ukatakejj wakichtʼasiñasa?\nJIWAÑAP jakʼäjjäna uka arumajja, discipulonakajajj uñisitaw uñjasipjjani sasaw Jesusajj säna (Juan 17:14). Ukjat jichhakamajja, cheqa yupaychäwir uñisipki ukanakan arknaqataw Jesusan discipulonakapajj uñjasiwayapjje (2 Tim. 3:12). Akapachan niya tukusiñampïskipansti, jukʼamp arknaqataw uñjasiñäni (Mat. 24:9).\n2, 3. 1) ¿Ajjsarañ toqet kun yatiñas wakisi? 2) ¿Kunanakatsa aka yatichäwin yatjjataskañäni?\n2 ¿Kunjamsa arknaqat uñjaskañäni ukatakejj wakichtʼassna? Jutïrin kuna jan walinakansa uñjasiñäni ukanakat lupʼiñajj janiw walïkaspati. Ukham lursna ukhajja, jan walinakan janïr uñjaskasaw ajjsarañat Jehová Diosat jitheqtjjsna (Prov. 12:25; 17:22). ‘Uñisir Diablojj’ ajjsarayasaw jan waltʼayañ munistu (1 Ped. 5:8, 9). Ukhamajj ¿kunsa jan ajjsarirïñatakejj lursna?\n3 Aka yatichäwinjja, kunsa Jehová Diosar jukʼamp jakʼachasiñatakejj lursna, kunatsa jichjatpach ukham lurañajj wali wakiskiri ukanakatwa yatjjataskañäni. Jan ajjsarirïñatakejj kunsa lursna, jaqenakan uñisitäsajj kunsa luraraksna ukanakatsa yatjjatarakiñäniwa.\n¿KUNSA DIOSAR JUKʼAMP JAKʼACHASIÑATAKEJJ LURSNA?\n4. ¿Kamsistus Hebreos 13:5, 6 textojja, ukat kunatsa uka toqet janipun pächasiñasäki?\n4 “Jehová Diosajj munasituwa, janipuniw jaytanukkitaniti” sasaw confiyañasa (Hebreos 13:5, 6 liytʼañataki). Walja maranak nayrajja, Yatiyañataki revistajj akham sänwa: “Khititï Jehová Diosar sum uñtʼki ukaw yantʼanakan uñjaskani ukhajj Diosar jukʼamp confiyani” sasa. Uka arunakajj cheqäskapuniwa. Arknaqat uñjaskañäni ukhajja, Diosar munasiña, taqe chuyma confiyaña, qhawqsa Jupajj munasistu ukat jan pächasiñaw aguantañatak yanaptʼistani (Mat. 22:36-38; Sant. 5:11).\n5. ¿Jehová Diosajj qhawqsa munasistu uk amuyañatakejj kunsa lurañasa?\n5 Jehová Diosar jukʼamp jakʼachasiñ amtampiw Biblia sapür liyiñasa (Sant. 4:8). Biblia liykasajja, Jehová Diosajj kunja suma chuymanisa uk amuyañatakiw chʼamachasiñasa. Qhawqha munasiñampis parlistu, luratanakapansa qhawqha munasiñas uñjasi ukanakatwa amuyañasaraki (Éx. 34:6). Ukampis uñisit jilsuwayapki ukanakatakejja, ukham amuyañajj chʼamakïspawa. Jiwasatï ukham jilsuwaystanjja, Diosajj kunjamsa munasiñampi khuyapayasiñampi uñjistu ukanakat mä lista sapüru qellqtʼasiñaw wakisispa (Sal. 78:38, 39; Rom. 8:32). Jiwasatï kunjamsa Diosajj yanaptʼawayistu uka toqet lupʼiñäni, Biblia liyisas lupʼirakiñäni ukhajja, listasar walja toqenakat qellqtʼasiñaw utjani. Ukhamajj kunanaktï Diosajj lurki ukanak jukʼamp valoranit uñjañäni ukhajja, jukʼampiw Jupar jakʼachasiñäni (Sal. 116:1, 2).\n6. Salmo 94:17-19 qellqatarjamajja, ¿kunjamsa Diosar jan kun imtʼas mayisiñajj yanaptʼistu?\n6 Jan inaktʼasaw Diosar mayisiñasa. Mä wawat parltʼañäni. Awkipajj wali munasiñampi jupar qhomanttʼi ukhajja, wawajj janiw kunats ajjsarayaskiti, taqe kunwa awkipar yatiyaraki. Jiwasatï Jehová Diosar jan kun imtʼas sapür mayisiñäni ukhajja, ukhamarakiw Jupampejj sum apasiñäni (Salmo 94:17-19 liytʼañataki). Ukhamajj ‘chuymasjja Tatitun nayraqatapar uchañäni’, kunanakatï ajjsaraykistu, llakisiykarakistu ukanaksa, munasir Awkisar yatiyañäni (Lam. 2:19). Ukham lurañäni ukhajja, kuntï Bibliajj siski ukwa jikjjatañäni. Bibliajj akham siwa: “Diosaw sumankañapjja churapjjätam, uka sumankañapasti jaqenakajj kuntï amuyki ukat sipansa jukʼampiwa” sasa (Filip. 4:6, 7). Ukhamajj jiwasatï Jehová Diosar ukham mayisiñänejja, jukʼampiw Jupar jakʼachasiñäni (Rom. 8:38, 39).\nJehová Diosaru ukhamarak Reinoparu confiyañajj jan ajjsarirïñatakiw yanaptʼistani.\nStanley Jones jilatarojja, Diosan arsutanakapajj phoqasipuniniwa sasin confiyañaw jan ajjsarañatak yanaptʼäna. (Párrafo 7).\n7. Kuna bendicionanaktï Diosan Reinopajj apankani ukar taqe chuyma confiyañajj ¿kunatsa wali wakiskirejja?\n7 Kuna bendicionanaktï Diosan Reinopajj apankani ukar taqe chuymaw confiyañasa (Núm. 23:19). Jiwasatï Diosan arsutanakapar mä jukʼak confiystanjja, Supayasa jupan munañap luririnakas facilakiw ajjsarayapjjestaspa (Prov. 24:10; Heb. 2:15). Ukhamajj ¿kunsa Diosan Reinopar jukʼamp confiyañatakejj lurañasa? Diosan arsutanakapajj kunjamsa Reinop toqejj phoqasini, kunatsa Diosan uka arsutanakaparojj confiyañasa uka toqenakat yatjjatañatakiw tiempo apstʼasiñasa. Ukham confiyañajj kunatsa wali wakiskiri uk amuytʼañatakejja, Stanley Jones jilatat parltʼañäni. Jupajj paqallqo maranakaw Diosar servitap laykojj carcelan llawintat uñjasïna. * ¿Kunas Diosat jan jitheqtañatakejj yanaptʼäna? Jupajj akham siwa: “Diosan Reinopat yatiña, kuna bendicionanaktï uka Reinojj apankani ukar taqe chuyma confiyañaw yanaptʼitäna” sasa. Jiwasatï Diosan arsutanakapar taqe chuyma confiyañäni ukhajja, jukʼampiw Diosar jakʼachasiñäni, janirakiw ajjsarayaskañäniti (Prov. 3:25, 26).\n8. Tantachäwinakar sarañajj jiwasatak wakiskiriti janicha ukajj ¿kunsa uñachtʼayi?\n8 Tantachäwinakar jan faltasisaw sarañasa. Tantachäwinakar sarañajj Jehová Diosar jukʼamp jakʼachasiñatakiw yanaptʼistu. Tantachäwinakar sarañajj jiwasatak wakiskiriti janicha ukaw kunjamsa arknaqat uñjaskañäni ukhajj saykatañäniti janicha uk uñachtʼayi (Heb. 10:24, 25). ¿Kunatsa ukham sistanjja? Jiwasatï mä kun utjipanak jan sarkstanjja, tantachasiñajj chʼamäjjani ukhajj inas jan sarjjchiñäniti. Ukampis jiwasatï jan faltasis sarañatak chʼamachasiñänejja, Diosan markap conträpki ukanakan jarkʼatpachas tantachasiskakiñäniwa. Ukhamajj jichhaw tantachäwinakar wali wakiskirit uñjañatak chʼamachasiñasa. Ukhamtï lurañänejja, janiw gobiernonakasa ni khitisa kuntï Diosajj siskistu ukar istʼaskakiñatak jarkʼkistaniti (Hech. 5:29).\nTextonak yatsuñasa Diosar cantañatak qʼochunak yatsuñasa, arknaqat uñjaskañäni ukhaw yanaptʼistani. (Párrafo 9). *\n9. Textonak yatsuñajja, ¿kunjamsa arknaqat uñjaskañäni ukatak wakichasiñatakejj yanaptʼistaspa?\n9 Gustkistu uka textonakwa yatsuñasa (Mat. 13:52). Inas armasir jaqëstan, ukampis Jehová Diosajj espíritu santopampiw textonak amtañatak yanaptʼistaspa (Juan 14:26). Mä jilatat parltʼañäni, jupajj Alemania oriental cheqankir carcelan llawintatäsajj janiw khitimpis parltʼasirjamäkänti. Jilatajj akham siwa: “Walja textonak yatsuñaw yanaptʼawayitu. Carcelan janiw kuna lurañas utjkänti, ukampis jan tiemponiw kunanakattï Bibliajj parlki ukanakat lupʼirïta” sasa. Uka textonakajj Jehová Diosat jan jitheqtas aguantañatakiw jilatar yanaptʼäna.\n(Párrafo 10). *\n10. ¿Kunatsa qʼochunak yatsuñasa?\n10 Diosar jachʼañchañatak qʼochunakwa yatsuñasa, cantañasarakiwa. Pablompi Silasampejj Filipos markan carcelan llawintatäpkäna ukhajja, yatsupkatayna uka qʼochunakwa Diosar cantapjjäna (Hech. 16:25). Unión Soviética sasin uñtʼatäkäna uka markankir jilat kullakanakajj Siberia cheqar apatapkäna ukhajja, ¿kunsa Diosar jukʼamp confiyañatakejj lurapjjäna? Mariya Fedun kullakajj akham sänwa: “Yatipkayäta uka qʼochunakwa cantapjjayäta. Uka qʼochunakaw taqenir chʼamañchtʼapjjetäna, Jehová Diosan jakʼapankañatakis yanaptʼapjjetäna” sasa. ¿Gustkistu uka qʼochunak cantañajj jiwasar chʼamañchtʼistuti? Ukhamajj jichhaw yatsuñatak chʼamachasiñasa (“ Jehová, jan ajjsarirïñatak yanaptʼita” sat recuadro uñjjattʼäta).\n“Jehová, jan ajjsarirïñatak yanaptʼita”\n2018 maran apaskäna uka Kimsa Uru Jachʼa Tantachäwejja, “Jehová, jan ajjsarirïñatak yanaptʼita” sat mä machaq cancionampiw tukuyäna. Uka qhepatjja, kimsaqallqo marani Lumia sat mä jiskʼa imill wawajj akham sasaw sucursalar qellqäna: “Uka machaq cancionat walpun yuspärapjjsma. Chuymarupuniw purtʼawayitu. Cantkasinjja, ‘escuelar kuttʼjjasajj “Testigötwa” sasaw yateqer masinakajar yatiyäjja’ sasaw amtayäta. Jehová Diosajj janipuniw jaytanukkitaniti” sasa.\n¿KUNSA JAN AJJSARIRÏÑATAK LURSNA?\n11, 12. 1) Kuntï 1 Samuel 17:37, 45-47 qellqatajj siski ukarjamajja, ¿kunatsa Davidajj jan ajjsarayaskäna? 2) ¿Kunsa Davidat yateqsna?\n11 Arknaqat uñjaskañäni ukar saykatañatakejj jan ajjsarirïñasawa. Ukampis ajjsarirïtas amuyasstan ukhajj ¿kunsa lurañasa? Ak amtañasawa, jan ajjsarirïñatakejj janiw jachʼa tansäñasa, wali chʼamanïñasa, ni taqe kun lurañ yatiñas wakiskapuniti. Davidat parltʼañäni, waynäskäna ukhajja, jupat sipans jukʼamp jachʼa, wali chʼamani Goliat sat jaqempiw nuwasïna. Davidajj janiw wakichtʼatäkänti, ni espadanïkänsa. Ukampis jan ajjsarasaw uka jachʼa jachʼa tukur jaqempejj nuwasïna.\n12 ¿Kunatsa Davidajj jan ajjsarayaskäna? Jehová Diosaw nayampïski sasaw taqe chuyma confiyäna (1 Samuel 17:37, 45-47 liytʼañataki). “Goliatajj nayat sipans jukʼamp chʼamaniwa” sasin amuyañat sipansa, “Goliatajj janiw Jehová Diosatak kunäkisa” sasaw amuyäna. ¿Kunsa ukat yateqsna? Jan ajjsarirïñatakejja, “Jehová Diosaw jiwasampïski, Diosan markap conträpki ukanakajj janiw taqe chʼamani Diosatakejj kunäpkisa” sasaw confiyañasa (2 Crón. 20:15; Sal. 16:8). Ukhamajj ¿kunsa jan ajjsarirïñatakejj janïr arknaqatäkasin lurañasa?\n13. ¿Kunsa jan ajjsarirïñatak lursna?\n13 Diosan Reinopat yatiyañaw jan ajjsarirïñatak yanaptʼistani. ¿Kunatsa ukham sistanjja? Predicañajj Jehová Diosar confiyañataki, jaqenakar jan ajjsarañatakiw yanaptʼistu (Prov. 29:25). Kunjamtï ejercicio lurañajj cuerposar chʼamañchkejja, ukhamarakiw utat uta yatiyañasa, walja jaqenakajj utjki uka cheqanakan yatiyañasa, qhatunakana, yaqha ukham cheqanakan yatiyañas jan ajjsarirïñatak yanaptʼistu. Jiwasatï jichha tiempon jan ajjsaras predicañänejja, gobiernonakajj Diosan arunakap yatiyañ jarktʼapkani ukhajj yatiyaskakiñäniwa (1 Tes. 2:1, 2).\nNancy Yuen kullakajj kunäkipans Diosan arunakap yatiyaskakïnwa. (Párrafo 14).\n14, 15. ¿Kunsa Nancy Yuen kullakatsa Valentina Garnovskaya kullakatsa yateqsna?\n14 Wali yateqaskay jan ajjsariri pä kullakanakat parltʼañäni. Maynïrejj Nancy Yuen satänwa, kullakajj mä metro chikatani ukchʼakïchïnsa, jan ajjsarirïnwa. * Diosan Reinopat predicañ jan jaytañ munatapatjja, carcelaruw China markan 20 maranakatak jistʼantapjjäna. Jukʼamp yatjjatañatak jisksupkäna uka policianakajj kullakat akham sapjjänwa: “Janipuniw jupjam jan istʼasir jaqejj utjkiti” sasa.\n“Jehová Diosaw nayampïski” sasaw Valentina Garnovskaya kullakajj taqe chuyma confiyäna. (Párrafo 15).\n15 Maynïr kullakasti Valentina Garnovskaya satarakïnwa. Juparojj Unión Soviética sasin uñtʼatäkäna ukanwa carcelar kimsa kuti jistʼantapjjäna. Taqpachajj 21 maranakaw carcelankäna. * Diosan arunakap yatiyañ jan jaytañ munatapatjja, yaqhanakar sinti jan walinak luriritwa policianakajj uñtʼapjjäna. ¿Kunatsa uka pä kullakanakajj jan ajjsarayasipkäna? “Jehová Diosaw jiwasampïski” sasaw confiyapjjäna.\n16. ¿Kunas jan ajjsarirïñatak yanaptʼistani?\n16 Kunjamtï yateqawayktanjja, jan ajjsarirïñatakejj janiw chʼamasarusa ni amuyusarus atinisiñasäkiti. Jan ukasti “Jehová Diosaw jiwasampïski, Jupaw arjjataskistani” sasaw confiyañasa (Deut. 1:29, 30; Zac. 4:6). Ukaw jan ajjsarirïñatak yanaptʼistani.\n¿KUNSA MAYNINAKAN UÑISITÄSAJJ LURSNA?\n17, 18. Juan 15:18-21 qellqatarjamajja, ¿cristianonakajj kunjam uñjatäpjjañapänsa, ukat kunatsa?\n17 Mayninakajj respetomp uñjapjjestaspa ukwa muntanjja. Ukampis jaqenakan jan sum uñjatajja, “janiw kunatakis sirvkti” sasin janiw amuyañasäkiti. Jesusajj akham sänwa: “Kusisiñanïpjjtawa jaqen Yoqap layku uñisitanakasa, yaqhachatanakasa, jiskʼachatanakasa, sutinakamajj jan walit uñjatäki ukanakasa” sasa (Luc. 6:22). ¿Uka arunakampejj kamsañsa Jesusajj munäna?\n18 Jesusajja, cristianonakajj uñisitäñ wal munapjjani sañ janiw munkänti, jan ukasti kunjam uñjatäpjjanisa uka toqetwa parlaskäna. Jiwasajj Jesusan yatichäwinakaparjamaw sarnaqtanjja, janiw akapachankirïktanti, kuntï Jesusajj yatiykäna ukwa yatiyaraktanjja, ukatwa jaqenakajj uñisipjjestu (Juan 15:18-21 liytʼañataki). Jehová Diosar kusisiyañwa muntanjja. Ukhamajj Jupar munasitas layku uñisipjjestu ukhajj janiw llakisiñasäkiti.\n19. ¿Kunsa apostolonakat yateqsna?\n19 Janipun jaqenakan kun sapjjatap laykusa, ni kun lurapjjatap laykus Jehová Diosan Testigopätasat phenqʼasiñäniti (Miq. 4:5). Jaqenakar jan ajjsarañatakejja, Jesusajj jiwjjäna uka qhepat kuntï apostolonakajj Jerusalenan lurapkäna uk yatjjatañaw yanaptʼistaspa. Judionakan religionap pʼeqtʼirinakajj qhawqsa jupanakar uñisipjjäna uk yatipjjänwa (Hech. 5:17, 18, 27, 28). Ukhampachas, sapüruw templor sarasajj Jesusan discipulonakapat uñtʼayasipjjäna (Hech. 5:42). Janiw ajjsarayasipkänti. Jiwasajj ukhamarakiw trabajir masinakasarusa, yateqer masinakasarusa, vecinonakasarus “Jehová Diosan Testigopätwa” sasin sañasa, ukham lurañäni ukhajj janiw ajjsarayasjjañäniti (Hech. 4:29; Rom. 1:16).\n20. ¿Kunatsa apostolonakajj uñisitpachas jan sint llakisipkäna?\n20 Apostolonakajja, kunatsa uñisit uñjasipjjäna uk sumwa yatipjjäna, ukatwa jan sint llakisipkänti. Jupanakatakejja, Diosan munañap lurapjjatap layku tʼaqesiyatäñajj kusiskañänwa (Luc. 6:23; Hech. 5:41). Apóstol Pedrojj akham sänwa: “Jumanakatejj cheqapar sarnaqapjjatam layku tʼaqesiyat uñjasipjjäta ukha[jja], kusisitäpjjätawa” sasa (1 Ped. 2:19-21; 3:14). Jaqenakajj cheqapar sarnaqatas laykuw uñisipjjestu, uk sum amuytan ukhajja, uñisitpachas Jehová Diosar serviskaktanwa.\n21, 22. 1) Arknaqat uñjaskañäni ukatak wakichasiñatakejj ¿kun lurañsa jumajj amtta? 2) ¿Kuna toqetsa akjjar jutki uka yatichäwin yatjjataskañäni?\n21 Kunapachas arknaqat uñjasiñäni uk janiw yatktanti, janirakiw kunapachas gobiernonakajj Diosan arunakap yatiyañ jarktʼapjjani uks yatktanti. Ukampis akwa yattanjja, jichhaw Jehová Diosamp sum apasiñatakisa, jan ajjsarirïñatakisa, jaqenakan uñisitäsajj kunsa lurañäni ukatakis wakichtʼasiñasa. Jichjatpach wakichtʼasiñajja, jutïrin Jehová Diosar serviskakiñatakiw yanaptʼistani.\n22 Ukampis gobiernonakajj predicañ jarktʼapjjaspa ukhajj ¿kunsa lursna? Ukhaman uñjasisajj Biblian kawknïr wiñay yatichäwinakapas (principios bíblicos) Diosar serviskakiñatak yanaptʼistaspa ukwa akjjar jutki uka yatichäwin yatjjataskañäni.\nSalmo 116:1, 2 qellqatajja, ¿kunjamsa arknaqat uñjaskañäni ukatak wakichasiñatakejj yanaptʼistu?\n2 Crónicas 20:15 qellqatajja, ¿kunjamsa arknaqat uñjaskañäni ukatak wakichasiñatakejj yanaptʼistu?\n1 Pedro 3:14 qellqatajja, ¿kunjamsa arknaqat uñjaskañäni ukatak wakichasiñatakejj yanaptʼistu?\nCANCIÓN 118 Jumar jukʼamp confiyañ yanaptʼapjjeta\n^ Párrafo 5 Diosan servirinakapajj janis jaqenakan uñisitäñ munkstanjja, taqeniw arknaqat uñjasiñäni. Aka yatichäwinjja, kunjamsa arknaqat uñjaskañäni ukhajj jan ajjsarirïtas uñachtʼaysna ukwa yatjjataskañäni.\n^ Párrafo 7 La Atalaya 15 de febrero, 1966 revistan páginas 116-126 uñjjattʼäta.\n^ Párrafo 14 La Atalaya 1 de diciembre, 1979 revistan páginas 4-7 uñjjattʼäta. El nombre de Jehová se dará a conocer sat videowsa uñtarakismawa, ukatakejj ENTREVISTAS Y EXPERIENCIAS sat cheqaruw JW Broadcasting® programan español arut mantasma.\n^ Párrafo 15 Anuario de los testigos de Jehová 2008 libron páginas 191, 192 uñjjattʼäta.\n^ Párrafo 67 FOTOT JUKʼAMP QHANAÑCHTʼAÑATAKI: Familjam Bibliat yatjjatasaw mä awkimpi taykampejj wawanakapar textonak yatsupjjañapatak yatichasipki, ukatakejj tarjetanakampiw yanaptʼayasipjje.\n^ Párrafo 70 FOTOT JUKʼAMP QHANAÑCHTʼAÑATAKI: Tantachäwir autot sarkasaw mä familiajj qʼochunak yatsusipki.\nJarkʼatpachas Jehová Diosar servisipkakiñäni\n“Sarapjjam [...] jaqenakar nayan discipulojar tukuyapjjam”\n¿Kunjamsa Diosar jan creyir jaqenakar yanaptʼsna?\nSARNAQÄWI Jehová Diosajj suykayäta ukat sipansa jukʼampwa bendisiwayitu\n¿Jesusajj cheqapunit naya layku jiwäna?\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Julio 2019\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Julio 2019\nYATIYAÑATAKI (CONGREGACIONAN YATJJATAÑATAKI) Julio 2019


Chukiagu markasaxa aka phaxsinxa pä pataka kimsaqallquni maranaka Grito Libertario utjatapata amtani – El Alto es Noticia\nMorales: asumimos con mucho compromiso la presidencia pro témpore de la Comunidad Andina\nOpositores se declaran en emergencia nacional por 21F y fijan plazo para renuncia de vocales\nTrabajan en la reglamentación de la ‘Ley Municipal de la juventud’ en El Alto\nTrabajadores en madera piden atención a sus demandas, se movilizan el martes\nBolivia participará de la Asamblea Mundial de la Organización Mundial de Sanidad Animal\nChukiagu markasaxa aka phaxsinxa pä pataka kimsaqallquni maranaka Grito Libertario utjatapata amtani\n11 julio, 2017 EAN\t162\nLa Paz, 10 Jul. — Aka jutiri tunka suxtani urunaka maykipawaykipana aka willka kuti phaxsinxa Chukiagu markaxa pä pataka kimsaqallquni maranaka grito libertario uka ch’axwawinaka aski jakaña jikxatañataki t’akutapa amtani. Jiwasaxa suyunakapata yatxatañani.\nDepartamento La Paz sata markasaxa chiqasa pä tunka suyuniwa. Uka taypinxa municipios, markanakaru, ayllunakaru jaljatawa.. Uka suyunakaxa junt’u, qhirwa ukhamaraki thaya uraqinakawa.\nACHUWI UKHAMARAKI UYWACHAWI\nAka markanxa kunaymana achunakawa achuqt’i kunatixa muxsa, ch’uxña achunaka, juyranaka uka kipkarakiwa kunaymana uywanakasa uywachatarakixa.\nAka markanxa jilpachaxa markachirinakaxa kimsa pusi arunakata arst’asiripxiwa kunatixa castellano wasa aruta, ingles sata anqaxa markankiri aruta ukampisa qhichwa uka kipkaraki aymara aruta arst’asiripxiwa.\nAka markanxa aymaranaka ukhamaraki qhichwanakaxa qamasipkipanxa kunaymana sarawinakanipxiwa. Pachamamaruwa yäqapxi achuqt’ayatapa achunaka. Uka yäqawixa wilanchanakampi, waxt’anakampi, astanakampi yupaychasina.\nPHUST’AWINAKAPA UKHAMARAKI ISISIWINAKAPA\nPhust’awinakapa pachan pachaniwa sañani: thaya pachatakixa utji, juyphi pachatakixa utji, jallu pachatakixa utji, juk’ampinakampi ukasti askina yapuchawiru ch’amanchasina. Isisiwinakapaxa pachpa amparanakapampi ukhamaraki uywanakapana t’arwanakapata lurt’atawa.\nEAN Ayamara / Mary Tuco\n← Planta de producción de tuberías tiene un avance del 55 %\nAlcaldía promocionará actividad turística en El Alto en la Feria ‘La Paz Expone’ →\nAymaranakaxa 5525 maranaka katuqañatakiwa wakichasipxi\nAka qhipha pachanakanxa uywa manq’anakaxa pist’irjamakiwa\nApthapi tuqita uñt’añani\nBeijing, 21 mayo — Huawei sigue de boca en boca gracias a que Estados Unidos persiste en levantarle zancadillas\n14 mayo, 2019 EAN Digital


Global Voices Aymarata » #MotherLanguage: Tayka aruman (en tú lengua materna) tuytiyama, tayka arunakan urup amtkasina · Global Voices Aymarata » Print\nJaqukipäw uñt'ayata/apkatata 21 Anata phaxsi 2015 11:53 GMT 1\t · Qillqiri Eduardo Avila (es) ukan jaqukipiri\tCecilia Cárdenas, Victoria Tinta Quispe\nCategoria-naka: Citizen Media, Digital Activism, Lenguaje, Rising Voices\nUraqpachanx 7,000 aruw utji, ukha arut mä qawqha arukiw Internet uksan uñjata. Plataforma Twitter, uksanx 85% ukhakiw kimsaqallq arun qillqata, ukax mä yatxatäwin &nbsp uñjasi;-.\nWalja tamanakaw internet uksan tayka arunakap uñt’ayañarux ch’amachasipki. 21 uru aka anata phaxsin (Día internacional de la Lengua Materna) uru amtkasin , Rising Voices , ukat Living Tongues Institute , Endangered Languages Project , jan ukax Indigenous Tweets , uksankirinakaw (campaña) “Tuitea en tu #LenguaMaterna ” (Tweet in Your #MotherLanguage ) sasin sutincht’at wakicht’awayapxi.\nKhitinakati etiquet apnaqapki ukar jikxatama#LenguaMaterna  ukatx wasitamp tuytiyarakismawa.\nTayka aruman etiquetap thaqtama  ukatx khitinakati aruman tuytiyapk ukar arktama.\nKunjams chikancht’asisma uka uñjañatakix (sitio web de la campaña) ukar chikantcht’asima .\nAka (campaña) ukax walja Internet apnaqir tamanakan irnaqäwipa, “ arunakan activistas digitales ” ukham uñt’atawa sullkawirinakar ch’amancht’apxatanakapata. Wali kusisitapxtwa “embajadores” jupanakan ch’amancht’apxatapata jupanakast aknirinakawa, Rodrigo Pérez (@ISF_MX ) México markankiriwa, jupax zapoteca arunw Twitter uksan qillqt’i ukatx Ignacio Tomichá Chuve (@MonkoxBesiro ) Bolivia markankirirakiwa, jupax bésiro (chiquitano arun) Twitter uksan qillqt’araki, jupanakax aka witiyu ukanak waruqt’apxi, yaqhanakan aka (campaña) uksan chikancht’asipxañapatak jawillt’asa. Juk’amp witiyuw utji ukanakax phuqhat’ataniwa:\nUraqpachan jil kullakanakaruw jallallt’anipxsma, (sitio de la campaña) ukax 25 jila arur jaqukipatawa, yaqhip arunakax akanakawa odia , sena , ukat lezgiano .\nAka jaqukipäwinakax Proyecto Lingua  Global Voices uksan mä tama inak yanapt’asis jaqukipirinakan jaqukipt’atawa.\nURL to article: https://aym.globalvoices.org/2015/02/7046\n mä yatxatäwin: http://www.technologyreview.com/graphiti/522376/the-many-tongues-of-twitter/\n Tuitea en tu #LenguaMaterna: https://tuitealenguamaterna.wordpress.com/\n arunakan activistas digitales : https://es.globalvoicesonline.org/2014/11/18/red-de-activistas-digitales-de-lenguas-indigenas-en-mexico/\n Proyecto Lingua: https://es.globalvoicesonline.org/proyecto-lingua/


Pacha Kuti Uru - Wikipedia\nPacha Kuti Uru\n2012 taypi sata phaxsin pusi uru saraqataruw tunka payan urutak Yatich Kamanit mä “jawillt’äw” Jaqi Aru tamachäwir purt’ayanipxistu. Ukat ukürux kimsaniw Bolivia uraq apnaqirinakan Utapar paqalq pachar El Alto jach’a markat saraqapxtana. Purtan ukat niya anqan suyapxapinitaynawa. Jupanakax taqichaqatapxänwa, ukjamarakiw jiwa isinakamp isthapt’atapxäna.\nUkat janiw walja k’atanak jalkiptawaykänti. Niya kimsa qalqu pacharux mantxapxakiyatänwa. Mantatat wakichäwix mäkirakiw qalltäna.\nWakichäwi[trukaña | chimp askichaña]\nAkjan kunjamati wakt’ayatäkan ukjamarjamaw phuqt’asiwayaraki.\nQalltatat Yatich Kaman Irptiriw pacha kutimpin machaq arunak irptir utt’asitapat mä qhawqha arunak art’äna. Ukjarux machaq Arunak Irptirirakiw kumjams laräwinakap nayrar sartayani ukatuqinakat qhanancht’äna. Qhipharux tata jilïr Evo Morales Irptirisarurakiw aru churapxäna. Jupax “…nayrax khithiti Estados Unidos-amp wali suma apaskän jupax wali suma yäqatänwa… Jichhax ukanakax janiw ukjamäxiti. Ukax mayjt’ayaskañakiwa, ukat ukjamanak pacha kutjtayañäni…”, sasaw sarakistäna. Uka tukutatxarux Italaki thuqht’äw mä qhawqha k’atanak uñicht’ayapxistäna. Jupanakax iwij isinkamakipxarakïnwa. Ukat Tata jilïr irpirisarus Tata sullka irptisarus machaq Arunak irptirirus ukat yaqhanakampir ukjamaw thuqt’ayapxäna.\nPedro Ipala, "Director de Ejecutivo IPELC\nQhiphar Machaq Arunak irptirimp yaqha jila kullakanakampiw aruskipt’aniwayapxtana.Sapa mayniw mayja mayja amuyunakanipxäna. Maynïrinakasti, “wali askipiniwa” sasaw sapxistäna. Yaqhanakax “uñjañäspawa, kunjamaw achunakax uñstchini” sasaw amuyt’apxarakïna.\nNayra achachilanakasan jiwasanaklayk ch’axwawäpxatapax janiw inamayäkiti kunatti aka qhipha urunakan juk’at juk’at achunak uñjasktana. Suma yattan aka pacha kuti satäkis ukar phuqhasiñapatakix maya maya luräwinakaw lurt’asiski. Ukjamïpan ukanakat jiwasax wali k’uchik jikxatastana, ukapachparakiw yaqha jila kullakanakax lup’ipxpacha. Jichhax aka luräwinakarux jiwasaxa, tamachäjamax kawkhanakampaktanti ukjanakatpach kunayman luratanakasamp yanapt’añäni.\nObtenido de «https://ay.wikipedia.org/w/index.php?title=Pacha_Kuti_Uru&oldid=76300»\nEsta página se editó por última vez el 21 ana 2013 a las 07:18.


Zacarías 10 - Holy Bible [Aymara Bible 1997] - (Zac 10)\nTatitur mayipjjam jallupach jallunaca, Tatituw utjayaraqui llijullijunacsa waljaracwa apayaninejja, takeniruraquiw pampan ch'ojjña pastonac churaraquinejja.\nUcatwa Tatitojj sejja: “Colerajjasti aktiwa awatirinac contra, marcajj irpirinacarusti mutuyaraquïwa” sasa. Take ch'amani Tatituw tamap uñjasquejja, Judá familiat jutirinacjja. Guerransti jupanacarojj ch'amani caballo tucuyanejja.\nJupanacatwa mistunejja Esquina Kalasa, Carpa Ch'acurusa, Guerrasiñ Arcosa. Jupanacatwa irpirinacajj mistunejja.\nSoldadonacajj cunjämtï guerranjja callenacanjj ñek'e tacsuwayapjjejja uqhamäniwa; nuwasipjjaniwa Tatitojj jupanacampïscatap laycu, caballot saririnacarusti mä p'enkwa uñjasiyapjjaraquini.\nTatitojj siwa: “Nayaw ch'am churäjja Judá familiat jutirinacarojja, José familiat jutirinacarusti khispiyaraquïwa. Wasitatwa orakeparojj irpjjaraquëjja, qhuyapayasiñajjajj jupanacatac utjatap laycu. Janipunis nayajj jan ist'iri tucuriscäyäta uqhamaw tucjjapjjanejja, nayajj Tatitu Diosapätap laycu, ist'aractwa mayisitanacaparusa.\nEfraín marcajj mä soldadjamäniwa. Vino umatjamaw chuymapajj cusisinejja, uc uñjasajj wawanacapajj cusisiraquiniwa. ¡Chuymapasti cusisiraquiniwa Tatitu laycu!\n“Nayasti jupanacaru jawsasajja, tantacht'araquïwa, jupanacaru khespiyatajj laycu. Waljaniruwa tucupjjaraquinejja cunjämäpcäntejj nayrapachajj uqhama.\nNayaw ananucuractjja yakha marcanac taypiru, ucampisa jayanccasajj nayata amtasipjjaniwa, mä uruw wawanacapamppacha cutt'anjjapjjanejja.\nJupanacarojj Egiptot cutt'ayanjjaraquïwa, Asiriatsa apanjjaraquïwa, Galaad orakempiru, Líbano kollunacampiruw apjjäjja, waljätap laycojj orakes pist'aniw jupanacataquejja.\nPasapjjaraquiniwa Egipto kotsa, ucan mathapinacapsa sayt'ayaraquïwa. Nilo jawiran umaps k'al wañt'ayäjja, tucjaraquïwa Asiria marcan jach'a jach'a tucutapsa, Egipton ch'amapsa apakjjaraquïwa.\nNayaw ch'ama churapjjäma, sutejjanwa sarantapjjaraquinejja. Naya Tatituw, arojja churtjja.”


Ucampis nanacajj jumanacatjja Diosar yuspagarañajj waquisipjjapunituwa, Tatitun munat jilatanaca, jupaw jumanacarojj chhijllapjjtam, nayrïri khespiyatanacäpjjañamataqui, kalltatpachwa ajllipjjtam khespitäpjjañamataqui, Ajayojj k'omachapctamsa uca toke, uqhamarac Diosan arunacapar iyawsapjjatamata.\nJach'a urun apnakatäñataquejja, uqhamarac Tatitur sirviñataquisa, catuyatäñataquisa, take jan walitjja k'omäñapapuniwa; ucqhawa cuna asqui lurañataquis sirvinejja.\nJupanacan nayranacap jist'arañamataqui, jan juc'amp ch'amac thaquin sarnakapjjañapataqui. Janiraquiw juc'ampi supayan apnakatäcjjaniti, jan ucasti Diosaruw arcjjapjjani uqhamaraqui nayarus iyawsapjjetani. Uqhamatwa jupanacajj juchanacapat perdón catokapjjani, uqhamarac mä herencia catokapjjani Diosan ajllit jakenac taypina’ sasa.\n Uqhamajj jumanacajj Cristomp chica jacatatjjapjjsta ucajja, alajjpach yänacay thakapjjam, cawqhantï Cristojj Diosan cupëjjapan kont'atäquis ucanaca. Alajjpach yänacat lup'ipjjam, jan acapach yänacatjja. Jumanacasti Cristomp chicaw jiwjjapjjta, jichhasti jumanacan jacañanacamajj Cristomp chicäjjewa Diosan nayrakatapana. Pachpa Cristow jiwasan jacañasajja. Cunapachatejj jupajj uñstancani ucqhajja, jupa chicaraquiw uñstapjjäta, khapak marcapansti jupampïpjjaraquïtawa. Aca oraken jucha lurañanacajj jumanacan utjqui ucanacasti jan utjcjjpanti: jan qhitis yakhampi wachoka juchan sarnakpati, janirac k'añu luräwinacsa lurpati, janirac jañchipan munañanacapsa, ni jan wali amtatanacapsa lurpati, janirac mich'äpasa (ucasti c'ari diosanacarus yupaychcsna uqhamaraquiquiwa).\nCunapachatejj jumanacajj Tatitun khespiyasiñ arunacap ist'apjjta ucqhajja, Cristorojj iyawsapjjtawa, juparuw mayachasjjapjjaractajja uqhamarac Diosanquirinacjamajj Kollan Ajayumpi sellatäjjapjjaractawa cawquïrtejj jupajj qhitaniñatac arsuwaycäna ucampi.\n“Take jilïr wawanacjja nayaruw loktapjjetäta, israelitanacan take jilïr wawanacapajja nayanquiwa, uqhamarac uywanacan nayrïr kallunacapasa” sasa.\n“Jumasti israelitanacarojj aqham sasa yatiyam: ‘Jumanacasti nayan samarañ urunacajj-jja imapjjätawa, ucasti mä unanchawa wiñayataqui nayampi jumanacampitjja, uqhamatwa jumanacajj yatipjjäta naya Tatitojj jumanacaru ajllisitajja.\nQhitinacatejj catuyatäqui uqhamarac catuyqui ucasa, takew pachpa Awquinqui. Ucatwa Diosan Wawapajj jan p'enkasquiti: “Jilatanaca” sañjja.\nUcampis ucajj uqhamächi ucajja ¡kawkha juc'amp ch'amanïpachas Criston wilapajja! Ucasti wiñay jaquir Ajayu tokew Cristojj Diosaru jupa pachpa loktasi jan k'añucht'ata, wilapas k'omacharaquistuw chuymasjja jiwañaru apquistus uca jan wali luräwinacatjja, jacquir Diosar sirviñasataqui.\n Diosajj jiwasarojj k'ollanaptayistuwa Cristo Jesusan Diosan munañap phokhatap laycu, mä cuti wiñayatac jupa pachpa cuerpop sacrificiot loktasisa. Take judío sacerdotejj sapüruw sacrificio loktirïna, uca pachpa sacrificionacaracwa sapa cutis loktasipqui. Ucanacajj janiw cunapachas juchjja apakcaspati. Ucatsti Jesucristojj mä cutiquiw wiñayataqui take juchanacat sacrificiot loktasiwayi, ucatsti Diosan cupëjjapan kont'asiraqui. Ucanwa jichhajj suyasqui take uñisirinacapajj cayupar uchatäñapcama. Mä sap ofrendampiquiw qhitinacatejj catuyasjje ucanacarojj wiñayatac k'omachjje.\n Janchi awquinacasajj juc'a tiempotaquiquiw chekachawayistu cunjämtejj amuyupanjj walïquejj uqhamaru, ucampis Diosajj jiwasan asquisataqui, kollan tucuñasataqui, cunjämatejj jupajj kollanäqui uqhamaruw chekachistu. Chekpachansa janipuniraquiw cuna mutuyäwi catokasas —Walic mutuyitojj —sisctanti, jan ucasti usustuwa, qhitinacatejj uca mutuyäwi toke yatekapjje ucanacajj mä suma asquin samarañanracwa jacapjje. Uqhamajj machak ch'amay churapjjamjja uca karjata amparanacarojja, uqhamarac t'uqha konkorinacamarusa. Chekap thaqui thakapjjam, ucatsti cojo cayüquis ucajj waliptjjaniwa, janiraquiw mayampsa k'ewsuscjjaniti. Takenimpis suman sarnakasiñ thakapjjam, k'oma jacañan sarnakasa, jan ucampisti janiw qhitis Tatitur uñcatcaspati.\nUqhamaraquiw Jesusajj marcat ankana jiwayatäna, jakenacaru suma k'omachañataqui jupan pachpa wilap toke.\nkellkanipjjsma Diosan iglesiapanquir Corinto jilatanacaru. Jumanacasti Diosanquirïpjjaractawa Jesucristompi mayaquïpjjatam laycu. Diosaraquiw jumanacarojj jawsapjjtam Diosar catuyata k'oma jacañan sarnakapjjañamataqui, qhitinacatejj take chekansa Tatit Jesucriston sutipar mayisisa sarnakapqui ucanacampi chica sarnakapjjañamataqui. Uca Jesucristosti take jupanacana, uqhamarac jiwasanacan Tatitusawa.\nJumanacatjja yakhepanacajj uqhamäpjjaraquïyätawa, ucampis jichhajj k'omachatäjjapjjtawa, Diosarus catuyatäjjapjjaractawa, Tatit Jesucriston sutiparu, uqhamarac Diosan Kollan Ajayup tokeraqui.\nTake qhititejj Diosat nacitäqui ucajja, janiw juch lurquiti Diosampi jacatap laycu; janiraquiw juch lurcaraquispati Diosat nacitätap laycu.\nTake jumanacarusti Dios Awquiw ajllisipjjtam nayratpacha amtataparjama. Kollan Ajayu tokeraquiwa jumanacarojj jupataqui yakhachasipjjtam, jupar jaysapjjañamataqui, Jesucriston wilapampi k'omachatäpjjañamataquiraqui. Jumanacasti Diosan bendicionanacapjja jilarquiri catokapjjam, uqhamarac suman sarnakasiñsa.\nPachpa sumancañ Diosajj jumanacarojj phokhat k'omachäwimp k'omachpan, uqhamarac imaracpan ajaysa, almsa, janchissa, jan acch'a juchani Tatit Jesucristosan jutañapcama.\n Cheka cancañampi k'omacham juma pachpataqui, arunacamasti chekawa. Cunjämtejj nayarojj acapachanquirinac taypiru qhitanistajja, uca pachparaquiw jupanacarojj acapachanquirinac taypiru qhitta. Jupanac laycuwa nayapachpas catuyasiracta, jupanacajj asquitaqui catuyasipjjañapataquiraqui.\nDiosaw suma amtäwinac churapjjtam, jupa pachparaquiw yanapasipctamjja uca lurañanac phokhañanjja jupan munañaparjama.\n Jilarquir bendicionanac catokapjjam, uqhamarac suma sarnakasipjjam, Diosaru uqhamarac Jesucristo Tatitusar uñt'apjjatam laycu. Diosaw jach'a ch'amapampi churistu take cuntejj jacañataqui munctansa ucanacjja, uqhamarac jupar munañsa churaraquistu, qhititejj jach'a ch'amapampi, uqhamarac muspharcañ luräwinacapampi jawsquistu ucar uñt'ayasajja. Ucanac toketaracwa, arsüwinacapsa churistojja, uca arsüwinacapasti wali jach'anacawa, wali asquiraquiwa. Uqhamata jumanacajj uca Diosan arsüwinacap toke cunatejj Diosan utjqui uca catokapjjañamataqui, acapach k'añu yänacatsti jaltjjapjjañamaraqui.\n Diosajj jumanacatjja jupar catuyat jacapjjañamwa muni; jan qhitis wachoka jucha lurañan sarnakpanti, sapa maynis mä sapa warminiquïpan k'oma cancañana, uqhamarac munasiñansa. Jan sarnakapjjamti jan wali amtañ chuymampejja, cunjämtejj jan Diosanquirinacajj lurapqui uqhamjja.\n “Nayajj chekpach uva alïquiristsa uqhamätwa, Awquejjasti yapuchirïcaspasa uqhamaraquiwa. Cawquïri layminacajjatejj jan achqui ucanacarojj jupajj qhuchhuraraquiwa, ucampis cawquïri layminacatejj achqui ucanacarojj k'omacharaquiwa juc'ampi achuñapataqui. Jumanacajj k'omäjjapjjtawa, yatichapcsma uca arunac toke. Jumanacajj nayampi mayaquïpjjam, cunjämatejj nayajj jumanacampi mayaquïtjja uqhama. Mä laymi sapajj janiw achcaspati, janitejj alipampi mayaquïcchi ucajja; uca pachparaquiwa jumanacajj jan achupcasmati janitejj nayampi mayaquïpcasma ucajja.\n ¿Camsaraquiñänisti? ¿Juchjja lurascaquiñäniti ucat Diosan munasiñapajj juc'amp jiltañapataqui? Janiw cunäquipansa. Jiwasanacajj juchataquejj jiwatäjjtanwa; ¿cunjämaraqui wasitat juchampi jacascacsnasti? ¿Janit yatipcta take qhitinacatï bautismo toke Cristompi mayachasctan, ucatsti jupampi chica bautismo toke jiwjjatasjja? Chekpachansa Cristompi chicaw bautismo toke jiwasanacajj imantatäjjtanjja, ucatsti jiwatäjjaractanwa, ucat jactasina mä machak jacañan jacañataqui, cunjämtejj Cristojj jactawaycäna Dios Awquin jach'a ch'amap laycu uqhama. Jiwasanacatejj jiwäwipana Cristompejj mayachatästanjja, uqhamaraquiw jacatatañapanjja jupampi mayachatäñäni. Yattanwa, nayra jacañasajj jupampi chica ch'accatatäjjewa uqhamat jiwasan cuna jan walitejj utjqui ucajj t'unjatäñapataqui, uqhamat jan juc'ampi juchar sirvjjañasataqui. Qhititejj jiwqui ucajj juchatjja jithektatäjjewa. Jiwasanacatejj Cristompi jiwjjstanjja, jupampi jacañataquiw iyawstanjja. Yattanwa Cristojj jiwatat jactasinjja, janiw mayampsa jiwcjjaniti, jiwañasti janiraquiw jupjjarojj ch'amanïcjjeti. Cristojj jiwcasinjja juchataquejj mä cuticwa jan mayampitac jiwawayi, jichhasti Diosataquiquiw jacjje. Uqhamaraquiy jumanacajj amuyasipjjam juchataquejj jiwatäjjapjjatama, ucampis Diosataquejj jacasipctawa, Cristo Tatitun mayaquëjjapjjatamata. Uca laycupï jumanacajja jucharojj atipjapjjañamajja janiraquiw juchampis apnakayasipjjañamäquiti uca jiwir janchi cuerponjja. Cuntejj uca janchi cuerpomajj munqui ucajj atipjañaw waquisi. Janchinacamjja jan jucharojj catuyasipjjamti mä cunäcaspas uqhama juch lurañataqui, jan ucasti Diosar catuyasipjjam, cunjämtejj jucharu jiwjjasina jacjjapjjtajja uqhama. Jichhasti Diosar catuyasipjjam take cuerppacha, cunatejj asquïqui uc lurañataqui. Juchasti janiw jumanacjjarojj ch'amanïcjjaniti, janiraquiw leyin munañapancjjapjjtati, jan ucasti Diosan qhuyapayasiñapancjjapjjtawa. ¿Cunaraqui jichhasti? Diosan qhuyapayasiñapancjjapjjstan ucajja, leyisti janiraqui jiwasjjaru cuna munañanïcjjchisa ucajja ¿juchtï juc'amp lurascaquiñäni? Janiw cunäquipansa. Jumanacajj wal yatipjjtajja cunjämatejj mä esclavojj mä patronaru sirviñataqui catuyasjjchi ucajja, patronaparojj ist'añapawa, uqhamaraquipï maynejj juchar catuyasjjchi ucajja, jucharusti ist'añapawa, ucasti jiwañaruraquiw api. Ucat sipan qhitinacatejj Diosar catuyasqui ucanacasti cheka cancañan sarnakañataquiw catuyasi. Ucampis nayajj Diosarojj yuspagartwa jumanacan uca juchan esclavöñat mistunitanacamata, take chuymanacamampi Diosar iyawsasa, cuna yatichäwinactejj jumanacajj catokapcta ucarjama. Juchat jithektjjasinjja jichhajj mantjjapjjtawa cheka sarnakäwin sirviñataqui. (Jichhasti jaken amuyuparjamaquiw parlta, jumanacasti take cuntejj parlcta ucjja janiw amuyapctati). Jumanacajj nayrapachanjja k'añu cancañanacaru uqhamarac ñankha lurañanacaruw janchinacamjja loktasipjjäyätajja. Jichhasti Diosaruy janchinacamjja loktasjjapjjam cheka cancañaru, uqhamat Diosataquiqui k'oma jacjjapjjañamataqui. Cunapachatejj jumanacajj juchan esclavopäsipcäyät ucapachajja janiw cheka cancañar sirvirinacäpcäyätati. Ucampis ¿cuna suma asquirac catokapjjtasti jichhajj mä p'enkachäwiquïchi ucajja? Take ucanacan tucuyapasti jiwañaquiwa. Ucampis jichhajj juchata khespiyatäjjasinjja Diosan sirvirinacapaw tucuwayjjapjjtajja. Ucasti wali sumawa jumanacataquejja, Dios chuymaracwa tucuyapjjtam, wiñay jacañracwa jicjjatapjjäta. Juchan wajjt'asiñapasti jiwañawa, ucampis Diosan wajjt'äwipajj wiñay jacañawa Cristo Jesús Tatitusana.


Global Voices Aymarata » Argentina: Saräwimp mä barrio ukar turkakipasa · Global Voices Aymarata » Print\nJaqukipäw uñt'ayata/apkatata 29 Llamayu phaxsi 2012 7:06 GMT 1\t · Qillqiri Juliana Rincón Parra (es) ukan jaqukipiri\tGrecia Tardio, Victoria Tinta Quispe\nCategoria-naka: Latin America, Argentina, Arte y Cultura, Citizen Media, Educación, Juventud\nCasa de Cultura Piedrabuenarte  Buenos Aires, Argentina markanxa, saräwimpiw markax turkakiptaski, Nayrürux Teatro Colon ukax artistanakan mayjt'ayatanwa. canal YouTube  ukanw uraqpachar uñt'ayapxi.\nEddie Ávila, 2011n maran Rising Voices uka qilqatanxa , aka video ukanx utt'ayirinakan arst'awinakap uñt'ayi:\nIrnaqañatakix amtax utjiwa, YouTube uka canalan yanpat'añatakix cámaras ukat telefonos moviles ukanakw apnaqapxi. Akax Piedrabuena uka uñt'ayañatakiwa. Ukhar vídeox  Juan “Pepi” Garachico ukat Lucian Garramuño Galpon utt'ayiritw uñt'ayi.\nUkhamakipansti, Kunsa luarasipkayäta? YouTube uka canalanxa, Piedrabuenatv ukax espectáculo artístico ukhamawa Galpón Cultural ukan sapür wakichäwinakapatw video uksa uñt'ayi. Yaqha video  ukax ciudad cultural sas uñt'atak ukan turkakiptäwipatw uñt'ayi. Teatro al aire libre ukax lurassikiwa.\nYaqhax uka markan jakasir jila kullakanakan arst'äwinakapat uñjasi. Aka yaqha videonxa , nayrïr kuti suma uñjatatw arst'i.\nURL to article: https://aym.globalvoices.org/2012/05/4222\n Casa de Cultura Piedrabuenarte: http://piedrabuenarte.blogspot.com/\n canal : http://www.youtube.com/user/piedrabuenartv1?feature=BF\n Rising Voices uka qilqatanxa: https://es.globalvoicesonline.org/2011/08/17/argentina-el-galpon-cultural-del-barrio-de-piedrabuena/\n Ukhar vídeox: http://www.youtube.com/watch?v=XGJgkllX0hA\n Yaqha video: http://www.youtube.com/watch?v=UEE9hokDydk\n Aka yaqha videonxa: http://www.youtube.com/watch?v=0R_AAD5Uc2E&t=2m30s


Kunjams chhijlläwin sarantapxani ukxatw MAS tantachäwinx aruskipapxani\nMAS ukankirinakax tantachasipxaniwa /Jamuqa: Imata\nJurpürux MAS-IPSP ukankirinakaw Qucha Pampa jach’a markan tantachasipxani. Uka tantachäwinx kunjams taypi sata phaxsin utjkani uka chhijlläwitakix sarantatäni ukxatw aruskipapxani, ukhamw tata Leonardo Lozax arsuwiyi jupax Chapare yapuchirinakan irpiriparakiwa.\n“Chhijlläwitakix kunjams markasan ukhamarak anqa markanakan sarantatäni ukxatw aka tantachäwinx amtatäni, ukhamäniwa” sasaw arsuwiyi. Tantachäwirux kunayman chiqatw markasatx purnuqapxani sawiyiwa.\nTeodoro Mamani, CSUTCB irpirix MAS-IPSP tantachäwirux sarapxarakïwa, ukanx yaqha marka tamanakampiw jikisipxäxa sasaw sawiyi.\nUka tantachäwinx kunjamas nayrïr phaxsix chhijlläwinkata ukxat amuykipt’asini, taypi sata chhijlläwitakis aruskipt’asirakiniwa, uka phaxsiw Evo Morales Jilïr Irpirix yaqhanakamp yant’asini, jupaw MAS-IPSP ukan chhijllayasirixa.\n“Taypi sata phaxsinw, Bolivia markachirinakax irpir ajllipxani, nänakax sum amuyt’as ajllipxañap munapxtha. Irpirinakar k’umirinakarux lurañanakat aruskipañ mayipxäxa, janiw aliq jan amuyun arunak apnaqas aruskipañxa” sasaw mama Silvax sawiyi.\nTantachäwinx wakiskir amtanakaw utjani, janiw departamentotakikixa, markaspachatakiwa sasaw tata Gonzalo Aguilarax arsuwiyi, jupax Uru Uru kamach luririrakiwa. Tata Evompir tata Álvarompir ch’amachañatakix Uru Urunkirinakax irnaqasipkakïwa sasaw arsuwiyi./RAR


Jach’a Amazonía: Waña pachankiwa, ribiriñunakax turismo ukampiw yanapasipxi · Global Voices Aymarata\nJach'a Amazonía: Waña pachankiwa, ribiriñunakax turismo ukampiw yanapasipxi\n(es) ukan jaqukipiri\tVictoria Leng\nJaqukipäw uñt'ayata/apkatata 3 Qasäwi phaxsi 2016 21:37 GMT\nAka blog ullart'apxañäni Français, Malagasy, Español, Deutsch, Nederlands, Ελληνικά, Português\nEn la comunidad de Maripá, las casas son hechas con pajas y madera, pero ya disfrutan de la energia eléctrica de la red publica. Flávio Forner/INFOAMAZONIA.\nAkaw payïr qillqat “Jach'a Amazonía ” ukaxa, InfoAmazonia Camila Fróis jupan qillqata, Flávio Forner jupan jamuqanakax apst'atawa. Akanaw pusïr chikjatar iyawsawimp mayamp uñcht’ayasi. Akjan mayïr chikjat ullt’ama.\nJasak luratax jichhump janxatt’atawa, jan pirqanakani ukhamarak redenakan phuqantataxa. Tapajós Jawir thiyankiwa. Igarapés (jisk’a jawirinaka Islataypinakan jikiski) suma umanakan chu’mi ch’uminakakiwa, q’illlu qurjam k’ajkir intimpi jawirinakapix tukuy ururuw jikthapi ukhamarak arumax ukjanakatx warawar phuqa k’askir pachaw uñytasi, ukax Jamaraquá markanx mä suma uñart’awiwa. Walxaninakaw ukjar saririnakar ch’umi ch’umchiq 100 reales qullqit irpapxi- janiw kawkir lurawis ukachtar qullq ch’umu ch’umin utjaykaspati.\n“Tata” Pedriño sat uñt’ataxa, Pedro da Gama jupax mä nayrar sartir jaqiwa ukat jupax qurpachaw jan wal pachanakatak uñsuyi. “ sapa maratjamax juk’amp junt’xamaxiwa. Jawirix juk’a challwanikixiwa ukhamarak inwirnunx uraqinakax walpuniw wañsu”, siwa.\nTurismux nayrar misthuñatak jaysawxamatapatsa, janiw taqpach Tapajós ayllunkirinakax Jamaracuá, jalir umani ukhamarak lus qhananipkiti. Sañäni Reserva Extractivista (Resex) Tapajós-Arapinus, kuysax jawirinxa, ayllunakax janiw thakhinipkiti, janirakiw lus qhana ukanipkisa ukhamarus walxaninakaw jawirir um waytasir sarapxi, kunjamakitix janiw jach'a utanakax utjkiti.\nTaqpach Flona ukhamarak Resex ukanakax 103 aylllunakapxiwa, ukanx suxtanikiw lus qhanani, suxta tunkarakiw q'añu uma apayañanipxi. “khitinakatix pacha mamat jakapki, jupanakax q’ara urasanakax t’aqhisipxiwa”, siw Pedro da Gamaxa. “jilpach quqanakaxa, fijate, ukanakax sinti aqu uraqinkatanakapat jiwawsupxi. Uraqix nakti ukjax quqanakar jiwsuyi, sañäni: cupuazu, chhijllt'atax murici”, sat quqanaka sasaw “tata” Pedrox tukt’ayi.\nJupax ch’umi ch’umi uywanakat amt’sirakiwa. “uka waña pachax uywanakan jakäwipx yaqtayiwa. Jamach’inak ukat perezosonakas amuyapxiwa. Perezoso uywax pamparuw jaquqasi ukhamarak jan uma utjipan jiwxi”.


Deuteronomio 21 - Holy Bible [Aymara Bible 1997] - (Deu 21)\n“Cawquïri oraktejj Tatitu Diosamajj churcätam uca orakentejj mä jiwayat jakeru uñjapjjäta, janirac qhitin jiwayatapas yatiscaraquiniti,\nucapachasti jilïri awquinaca, uqhamaraqui juezanacaw tupt'ir sarapjjani, jiwatas jakosqui uca chekat cawquïri marcanacatejj jac'ancqui ucacama.\nUcatsti uca jac'anquir marcanacan jilïri jakenacapajj, mä vaca kallu catupjjani, cawquïri uywarutejj jan yugojj ayjjatatäqui.\nUca vaca kalljja mä uma jalasquir jawiraruw irpakawayapjjani, cawqhantejj jan cuna yapus lurasqui ni cunas satatäcaraquiti, ucawjanwa uca vaca kallun cuncap p'acjapjjani.\n“Ucapachasti levita sacerdotenacaw ucar jac'achasipjjani, jupanacaw Tatitu Diosan ajllitäpjje jupar sirviñataqui, yupaychañataqui uqhamaraqui Diosan sutiparu bendiciñataquisa. Take ch'ajjwañanacansa, tokesiñanacansa jupanacan arsutanacaparjamaw t'akjasini.\nUcatsti take uca marcan jilïri awquinacaw amparanacapjja jarekasipjjani, uca jiwat vaca kalljjaru.\nUcapachasti aca arunacwa arsupjjani: ‘Janiw nanacajj aca jaquir jiwayapcti, janiraquiw cunjäma jiwatapsa uñjapcti.\nDios Tata, perdonamay Israel marcamarojja, jumaraquiwa khespiytajja, janiraqui juchañchamti aca jan juchan jaken jiwatapampisa’ sasa. Uqhamatwa jan juchañchatäpcätati uca jaken jiwatapatjja.\nUcatsti jumanacajj cunatejj Diosataquejj asquïqui ucanac lurapjjaraquïta, jumanaca taypitsa uca jiwayata juchañchatäñsa apanucusaraqui.\n“Cunapachatejj uñisirinacamampi nuwasir sarapjjäta, ucatsti Diosamajj prisioneronac amparamaru catuyapjjätam.\nJumanacat cawquïrisa uca jakenac taypinjja mä suma warmiru uñjani, ucatsti munaraquini jupan warmipäñapataqui ucapachasti,\njupajj utaparuw irpasini ñic'utanacap mururasiñapataqui, uqhamaraqui amparapan sillunacapsa qhuchhurasiñapataqui;\nuqhamaraqui prisionerot catutäqui uca isipsa apsusiñapataqui, ucatsti utapan jacañatac kheparjjaracpan, awquipata taycapata mä phajjsi jachasaraqui. Ucanac pasjjepanjja uca israelit jakejj puediw uca warmiru warmt'asjjañjja; jupasti chachapäjjaniwa, maynisti warmiparaqui.\nUcattejj uca warmirojj jan muncjjani ucqhajj, jupajj jaytjjaniwa sarjjañapataqui, ucampis janiw kollker aljcaspati janiraquiw esclavat apnakcaraquispasa jupan uca warmir deshonratap laycu.\n“Ma jaketejj pani warminïni, mayni warmiparusti wal munaraquini, maynirusti janiraqui, ucatsti panpach warmiraqui jupataquejj wawanïpjjani, ucatsti tayna wawajj jan munat warmïquis ucancaraquini,\nuca jaken yänacapa wawanacapar jaljaña urojj purinini ucqhajj, janiw tayna wawäcaspas uqhamjja uñjcaspati munat warmin wawapäquis ucarojja, uqham lurasasti jan wali luraspa jan munat warmin wawaparojja, cawquïritejj chekpachansa tayna wawapäqui ucarojja.\nJan ucasti uca uñisit warmin wawaparuwa tayna wawapatjja uñt'asiñapa, ucatjja take yänacapatjja mä ucqhampi churañaparaquiwa; jupaw nayrïri ch'amapan jathapajja, tayna wawjamajja take cunsa chekapa catokerejja.\n“Cawquïritejj jan ist'asiri ñankha wawanïchi, janiraqui awquiparus ist'caracchiti, kawkha jawk'catas awquinacaparojj janipun ist'cchiti,\nucqhasti awquinacapajj uca wawaparojj marcanquir jilïrinacan tribunalaparuw apapjjani.\nUcatsti aqham sapjjaniwa: ‘Aca nanacan wawajjajja jan ist'asiri kallasiriraquiwa; janiw cunansa ist'apquituti, jan ist'asisa sarnakeriwa uqhamarus machiriraquiwa’ sasa.\nUcapachasti takpach marcan jakenacawa kalampi c'upjasin jiwayapjjani. Uqhamatwa jumanacajj marcaman uca ñankha luririnacjja tucjapjjäta, uca yatisinsti israelit jakenacajj wal ajjsarapjjani.\n“Cawquïri jaketejj mä kokar warccatata jiwayatäni mä jach'a jucha luratap laycu,\nucatsti janchipajj janiw uca arumajj ucan warcusiñapäquiti, jan ucasti uca quipca urpachaw imantjjapjjañama; Diosansti maldicitaw cawquïri jaketejj kokar warccatata jiwqui ucajja, jumanacasti janiw ñankhachapjjañamäquiti cawquïri oraktejj Tatitu Diosamajj jumanacaru churapctam ucjja.


2 Crónicas 11 - Bibla e Shenjtë [Shqiptare Bibla 1884] - (2Kro 11)\nCunapachatï Roboamajj Jerusalenar purïna ucqhajja, tantachänwa Judá familianacata pataca quimsakallko tunca waranka ajllita soldadonaca, uqhamarac Benjamín tributsa, Israelitanacampi nuwasiñataqui, uqhamarac reinopa cutsuyasiñataquiraqui.\nUcampis Tatitojj Semaías chacharuw parläna, jupasti Diosanquir jakënwa, ucatsti juparojj aqham sänwa:\n“Aqham yatiyam Salomonan Roboam yokaparu, qhititï Judá marcan reyipäqui ucaru, uqhamarac Judá, Benjamín, orakenacana jaquir take israelitanacaru,\njan jupanacajj jilanacapampi nuwasipcpanti. Jan ucasti takenisa utanacaparcama sarjjapjjpan, nayan uqhama waquichatajj laycu” sasa. Ucatsti cuntï Tatitojj jupanacar siscäna uca arunaca ist'asinjja, cutt'jjapjjänwa, jan munjjasina Jeroboam ucampi jan nuwasiñataqui.\nJerusalenanwa Roboamajj sum utt'asïna, ucatsti Judá orakenjja lurayänwa sayt'asiñatac jach'a perkanacan marcanaca.\nLurayänwa Belén, Etam, Tecoa,\nZora, Ajalón, uqhamarac Hebrón, sayt'asiñatac perkanacani lurayatänjja, uca marcanacasti Judá, Benjamín ucanacancänwa.\nNuwasiñatac perkanaca sum lurayasinsti, uca marcanacjjarojj comandantenacwa uchäna, uqhamarac mank'añanaca, aceite, vino, take ucanaca.\nUcjjarusti uca take marcanacarojj churayänwa escudonaca, lanzanacampi uqhamwa walipuni waquichrantäna. Roboam reyisti uqhamwa Judá, uqhamarac Benjamín uca orakenacaru apnakäna.\nSacerdotenacasa, uqhamarac levitanacasa take Israelpachatwa jutapjjäna jupampi chicachasiñataqui,\nlevita jakenacasti apanucuwayapjjänwa awatiñ orakenacapa, uqhamarac yakha orakenacapsa Jerusalenaru sarjjañataqui, uqhamarac Judá oraken yakha chekanacapar sarjjañataquiraqui, Jeroboam reyisa, uqhamarac jupa lanti reyïpcäna ucanacasa sacerdote cancañana Tatitur sirviña jarc'apjjatap laycu.\nJeroboamajj utt'ayasïnwa jupa pachpan sacerdotenacapa yakha diosanacar sirviña santuarionacataqui, ñankha ajayunacar sirviñataqui, uqhamarac jupajj vaca kallunaca luraycäna ucanacataqui.\nUcatsti qhitinacatejj cheka chuymampi Israelan Tatit Diosapar thaktañ amtanïpcäna ucanacasti, sacerdotenacjama, levitanacjamaraquiw Jerusalenar sarjjapjjäna, loktäwinaca nayra awquinacapana Diosapar loktiri.\nUqhamatwa Judá ucanquir reinor ch'amañchapjjäna Salomonan Roboam yokapar quimsa mara yanapasina, jupasti uca quimsa maraquiwa David, uqhamarac Salomón awquinacapan sarnakäwinacaparu arcäna.\nRoboam reyejj Jerimot chachan Mahalat sat phuchapampiw casarasïna, jupasti Davidana, uqhamarac Abihail ucanacan wawapänwa, uca warmisti Eliab chachan phuchapänwa, uqhamarac Isaí chachan allchhiparaqui.\nRoboam, uqhamarac Mahalat ucanacan wawanacapajj acanacänwa: Jehús, Semarías, Zaham ucanaca.\nUcjjarusti jupajj Absalón chachan Maaca phuchapampiw casarasïna, ucatsti wawanacapajj acanacänwa: Abiam, Atai, Ziza, Selomit ucanacaraqui.\nRoboamajja tunca quimsakallkoni warminacanïnwa, uqhamarac sojjta tunca uñt'atanacaniraqui, ucampis take warminacapat sipansa Maaca warmiparuw sinti munasïna. Jupasti pä tunca quimsakallkon yokanacanïnwa, uqhamarac sojjta tunca phuchanacani.\nRoboamasti Maaca warmipan Abiam yokaparuw jilïrita utt'ayäna mayni yokanacapjjaru, jupasti reyit juparojj utt'aya munatap laycu.\nJupansti mä suma amuyt'äwipawa utjäna Judá, uqhamarac Benjamín uca orakenaca yokanacaparu lacjañataqui, uqhamarac sayt'asiñatac lurat perkanacani marcanacaru lacjañaraqui, jilarquiri mank'añanaca churasa, uqhamarac jupanacaru walja warminaca churasinaraqui.\n2 Crónicas 11:19\n2 Crónicas 1 / 2Kro 1\n2 Crónicas 2 / 2Kro 2\n2 Crónicas 3 / 2Kro 3\n2 Crónicas 4 / 2Kro 4\n2 Crónicas 5 / 2Kro 5\n2 Crónicas 6 / 2Kro 6\n2 Crónicas 7 / 2Kro 7\n2 Crónicas 8 / 2Kro 8\n2 Crónicas 9 / 2Kro 9\n2 Crónicas 10 / 2Kro 10\n2 Crónicas 11 / 2Kro 11\n2 Crónicas 12 / 2Kro 12\n2 Crónicas 13 / 2Kro 13\n2 Crónicas 14 / 2Kro 14\n2 Crónicas 15 / 2Kro 15\n2 Crónicas 16 / 2Kro 16\n2 Crónicas 17 / 2Kro 17\n2 Crónicas 18 / 2Kro 18\n2 Crónicas 19 / 2Kro 19\n2 Crónicas 20 / 2Kro 20\n2 Crónicas 21 / 2Kro 21\n2 Crónicas 22 / 2Kro 22\n2 Crónicas 23 / 2Kro 23\n2 Crónicas 24 / 2Kro 24\n2 Crónicas 25 / 2Kro 25\n2 Crónicas 26 / 2Kro 26\n2 Crónicas 27 / 2Kro 27\n2 Crónicas 28 / 2Kro 28\n2 Crónicas 29 / 2Kro 29\n2 Crónicas 30 / 2Kro 30\n2 Crónicas 31 / 2Kro 31\n2 Crónicas 32 / 2Kro 32\n2 Crónicas 33 / 2Kro 33\n2 Crónicas 34 / 2Kro 34\n2 Crónicas 35 / 2Kro 35\n2 Crónicas 36 / 2Kro 36


Venezuela: Irpirin k’umar jakäwipat mayj mayja yatiyäwinakax yatisiskakiwa · Global Voices Aymarata\nJaqukipäw uñt'ayata/apkatata 26 Achuqa phaxsi 2012 9:39 GMT\nAka blog ullart'apxañäni English, Malagasy, Français, Ελληνικά, 日本語, македонски, Español\nVenezuelanx mayj mayja ist’awinakax yatiyäwinakaru walt’ataw jilt’i, Marka Irpirin ch’amapatpinixa. Cáncer ukamp usut yatisïwitpach nayra phaxsinakata, arst’awinak arjäwinakax janiw sayt’kiti. Walt’at yatiyäwinak ukhamarak suma atinit yatxatäwinakatw jut sasin ukampirus jan uñt’atanakax wali suti usut saskapxakiwa, ukch’añkamax marka apnaqirinakax artst’apxiw Hugo Chávez irpirix waliptxiw wasitat jaya mar marka apnaqañatakix sasina.\nWasitatw jaljt jutïr maranakatak wakicht’awinakaxa. Ukampirus política aruskipäw taypin pächasiwiw utj irpir chhijlläwi taypi sata phaxsin aka maran suyt’asa, ukhamarak kunjams kutkatir chhijllayasirirux nayrir chhijlläwin sari uka uñakipt’asa.\nChávez wasitat marka apnaqañpatak p’iqt’asp arkirinakatakixa, wakisiw machaq estrategianakamp campaña lurañaxa, ukhamat irpirin sutip alayar apatañataki, Carolax kunjamti siskixa, post «Taqiniw Chávezätana«\nJichhapini ch’awxtan mä chhijlläw campañampi kuna pachati irpirijatakix wakisi, mä kuti aka walja maranakanxa, samart’äw ukhamarak suma qamawi [Jiwasax janiw munktanti] mä chachawjaru mä campaña, taqi kunatix wakis uka chachatak campañax yaqhawj kallachir samarañpa, sañän, nayjaru, jumjaru, taqpacha chavista kallachinakaru, jiwas waranq waranqanaka calle-nakasana, oficina-nakasana, ayru alaqasiwinakasana, t’ant’a lurawinakasana, plaza-nakasana, Jach’a yatiqañ utanakan campaña lurasa…\nUkampirus, yaqhanakax pisi chuymanipxiwa. Naky akham atamt’i, mä postan mä q’apha marka apnaqäwir ch’amanchir yatiyäw laphinak lakirimpi chaq aruskipt’awip atamixa.\nJan anch chuym ch’allxtasimti […] akax jiwaniw kuna pachati jupax jiwani. Taqiw jupamp jiwani. Janiw utjkit yaqha chachax, janiw utjkit mayjt’awix […] Jupampikiwa. Jupampiniw taqix jiwani.\nUkch’añkamax, Antonio Aponte, Mä juk’a Tunqu ukham kuna wali askis luräwinakamp sarantaskakiña amuyt’i, wali ch’amapasa:\nJak’atjamaw uñjtan Chávezax jaqiwa, ukatwa, jiwarakixa. Políticax uka chijimpiw anati, mä ch’axwawin utjiwa, kupituqiw mayjt’ayi, jach’aptayi, janiw khuyapt’aykiti.\nRevolucionario-nakax chuym ch’allxtasipta, llakisiptwa, chiji mayjt’ayaptw ch’amaru.\nIyaw sawix mayakiwa: Imperiomp akan jakir uywatanakapax uñstayapx uchapx luräwinak jaquqañataki.\nMawk’it juk’ampt’apxanix, yatiyirinaka sit’antañasaw khitinakati jan kamachinak uñt’añar jawsapxan ukhamat golpistanakan yänakap yäparjam utt’ayañ munapxani. Revoluciónax jark’aqasiñpawa, Irpiriru, Socialismor ukhamarak markan jiqxatäwinakapa jark’aqañpaxa.\nWalja ch’axwawinakas Irpir ch’amaptuq jan qhanäpan yatiyawinakax ukaruw chikt’ixa. Aruskipt’asiw qawqha phaxsinakas jakani, sarantaskakiñat chhijlläw campañampi, mark apanaqaspati, jan ukax janipuniw sich tukusiwiru. Wikileaks ukax uñt'ayiwa correos electróniconaka ukanx jani sinti sumakit llakikiwa, mäkiw ukanakax walt’atax redtuqina wasitat operaciónamp Cuban qullayasin yatiyxatata.\nThe Devil's Excrement [en] qilqirix akham uñact'ayi:\nChavismo can do little to change the feeling that somethings is not right. Juk’ak lurasp chavismox mayjt’ayañatak kunas jan walipunipachawa amuyt’awxa.\nQhip qhipaxa, mä anqat k’umiw amuyawi, Twittertuqina, @byciclemark:\nNayan amuyaxat Chávez jilax juk’amp munañaniwa. Mä sum amuyir irpirix janiw mayamp chhijlläyasiñ munkaspati, cancer jan wali usump usutxa.


1 Juan 2 - พระคัมภีร์ศักดิ์สิทธิ์ [พระคัมภีร์ในประเทศไทย 1940] - (๑ยอห์ 2)\nMunat wawanacajja, acanacwa kellkanipjjsma juch jan lurapjjañamataqui. Ucampis cawquïritejj juchañchasqui ucataquejj, utjistuwa mä arjjatirisa alajjpach Awquisan nayrakatapana, ucasti Jesucristowa, jupajj chekawa.\nJiwasatejj Diosan camachinacaparu ist'asctanjja, uqhamanwa Diosar uñt'atasjja yattan.\nUcampis cawquïritejj sanejja: “Nayajj uñt'twa” sasa, ucatsti janirac camachinacap imcaniti ucasti, c'ariwa. Jupanjj janiraquiw cheka arojj utjquiti.\nUcampis cawquïritejj Diosan camachinacaparjam lurqui ucajja, chekpachansa Diosarojj muniwa; uqhamatwa yattanjja Tatitumpi mayaquïtasjja.\nQhititejj: “Diosampiw jacascta” sasqui ucajja, cunjämatejj Jesucristojj jaccäna uca quicparaquiw jacañapa.\nJilatanaca, janiw jumanacaru machak camachi kellkanipcsmati, jan ucasti cawquïr camachinacatejj kalltäwitpacha utjapcäyätamjja uca pachpawa. Aca nayra camachejj cuntejj ist'apcäyätajja kalltäwitpacha uca pachpa arunacaraquiwa.\nUcampis cuntejj kellkanipcsma ucajja, mä machak camachïcaspas uqhamawa. Ucasti chekawa Cristonsa uqhamarac jumanacansa, chekpach khanasti khantanjjewa, ch'amacasti chhaktascaraquiwa.\nQhititejj jilapar munasqui ucajja, khananwa jaqui, janiraquiw cunas jucharu tincuycaspati.\nUcampis qhititejj jilapar uñisisqui ucajja, ch'amacanwa sarnakasqui. Janiraquiw cawcsar saratapsa yatiscaraquiti ch'amacajj juyqhu tucuyatap laycu.\nWawanaca, Diosajj sutipa jach'ar aptatäñap laycuw juchanacamatjja perdonjjapjjtam Jesucristo toke, ucatwa kellkanipjjsma.\nAwquinaca, kellkanipjjsmaw jumanacaru, cawquïritejj utjapunïna janïr cunas kalltasquipana ucar uñt'apjjatam laycu. Waynanaca, jumanacarojj kellkanipjjaracsmawa Supayaru atipt'apjjatamata. Wawanaca, jumanacarojj kellkanipjjsmawa alajjpach Awquiru uñt'apjjatamata.\nAwquinaca, jumanacarojj kellkanipjjsmawa cawquïritejj utjapunïna kalltäwitpacha ucar uñt'apjjatam laycu. Waynanaca, jumanacarojj kellkanipjjsmawa ch'amani sayt'apjjatamata, uqhamarac Diosan arunacap chuymanacamar catokapjjatamata, uca pachparaqui supayaru atipt'apjjatamata.\nJan acapachar munirïpjjamti, janirac acapachan yänacapsa. Cawquïritejj acapachar munasqui ucanjja, janïraw Dios Awquitac munasiñapajj utjquiti.\nJumanacarojj Cristo Tatituw Kollan Ajayu churawayapjjtamjja, uqhamarac take cunwa yatipjjaractajja.\nKellkanipjjsmaw cheka arunac uñt'apjjatamata, janiw jan uñt'apjjatam laycuti; jumanacajj asquiw yatipjjtajja janiw cuna c'aris jutcaspati cheka arutjja.\n¿Qhitis c'arejja? Qhititejj Jesusar sejja: “Janiw Cristöquiti” sasa. Ucawa Criston uñisiripajja, Awquirus uqhamarac Yokarus jan uñt'iri tucutap laycu.\nTake qhitinacatejj Yokarojj jan uñt'iri tucujja, Awquirojj jan uñt'iriw tucuraqui; ucampis cawquïritejj Yokaru catokqui ucajja, Awquirojj catokaraquiwa.\nUcatpï, chuymanacamaru imapjjañamajja cawquïr arunactejj kalltatpach ist'apcta ucanacjja. Cuntejj kalltäwitpach ist'apcta uc chuymanacamar imapjjaracstajja, uqhamaraquiw jumanacajj Yokampi mayancapjjtajja Awquimpi.\nUcapunïsquiwa, ucatpï Tatit Jesucristojj arsuwayejja: wiñay jacañ churañataqui.\nAca kellkanipjjsmaw qhitinacatejj jumanacar pantjasiyañ munapjjtam ucjjata.\nUcampis jumanacanjja utjapjjtamwa Kollan Ajayu cawquïrtejj Tatit Jesucristojj churapjjtam uca. Uqhamatwa jan qhitin yatichäwips munapctati, uca pachpa Ajayuw jumanacarojj yatichapjjtam. Yatichäwipasti chekawa, janiraquiw c'arïquiti. Uqhamay Tatit Jesucristompejj mayac jacapjjam, cunjämtï Kollan Ajayojj yatichapctam uqhamarjama.\nJichhasti wawanaca, mayac Cristompi sayt'apjjam, uqhamat juparu iyawsañampi catokañäni cunapachatejj wastat uñstancani ucqhajja, jupan nayrakatapan jan p'enkachat uñjasipjjañasataqui.\nJumanacajj yatjjapjjtawa Tatit Jesucristojj chekapätapa, yatipjjañamaraquiwa take qhitinacatejj chekapa lurapquejja, ucanacajj Diosan wawanacapawa.\n1 Juan 1 / ๑ยอห์ 1\n1 Juan 2 / ๑ยอห์ 2\n1 Juan 3 / ๑ยอห์ 3\n1 Juan 4 / ๑ยอห์ 4\n1 Juan 5 / ๑ยอห์ 5


Jaqukipäw uñt'ayata/apkatata 31 Taypi sata phaxsi 2012 8:55 GMT\nAka blog ullart'apxañäni বাংলা, Español, Malagasy, Deutsch, Ελληνικά, 한국어, عربي, English\nTurquia markat ejércitox chiqpacha amtanakampiw saykati [en] akax jaysañatakixa phisqha turco civillanakaruw [en] jiwapxi [en] akatakix ch’amax (fuerza) gubernamentales sirinakat jiwayapxi. Oficinan nayrir ministroxTayyip Erdogan mä [en] uskutäna ukatx sarakitaynawa:\nRegión fronterizan fuerzas armadanakax makiw aka ch’axwawit jaysapxi; jikxatapxi, Siria markax mayacht'asisaw kunsa jikipxi.\nTurco Parlamentox mä mandato ukxa mä maratakiw iyawsatayna [en] akax militar fronteriza sarnaqiritakixa. 320 ukja turkun chimpuntäwipampiw iyawsatatayna 550 escaños ukjata.\n@ozzgurbuz: Ch’ujtäwi ukakiw aski misthsuwi #noWar #savasahayir Estambul ukatpacha. Sapakutiw akanxa.\nMiles ukanakax arsusipxiwa Siria, Estambul ukan ch’axwaw utjki ukar kutkatayasa. Jamuqax @zappika Twitter ukan uñt’ayatawa\nSarper Ere ukax tuytiyarakiwa alayank uka jamuwa, Siria markan ch’axwawxata, «Ch’ujtäwix utan utjpan ukhamarak uraqpachansa».